Bukedde Online - Abawala 12 bagenze Mozambique kukiikirira Uganda mu za Baseball\nAbawala 12 bagenze Mozambique kukiikirira Uganda mu za Baseball\nBasena atandikidde mu ggiya okunoonya abanacangira Villa endiba sizoni eno\nEKIBINJA ky'abazannyi 12 abatasussa myaka 18 be bagenze e Mozambique okukiikirira Uganda mu mpaka za U18 African Women Basketball Championship ezitandika ku Lwokutaano luno nga 10-19 mu kibuga Maputo.\nKkooki wa ttiimu Mavita Ali (asooka ku kkono) ng'ali n'abazannyi abagenze\nUganda yayiseewo okuzannya mu empaka z’Afrika oluvannyuma lw’okumalira mu kifo ekyokubiri mu mpaka za Regional Zoon V U18 East African Championship ezaayindidde e Tanzania omwezi oguwedde, nga Rwanda ye yeetikka empaka zino ku nsi 4 ezeetabamu era ababiri bano be bagenda okukiikirira olukalu lwa East Africa.\nUganda yaakubbinka n’ensi 9 okuli Mozambique abategesi, Cote D’evoire, Angola, Algeria, Rwanda, Tunisia, Zimbabwe ne Mali abalina ekikopo ky’Afrika kino.\nAmbrose Tashobya Pulezidenti w’ekibiina ekifuga omuzannyo gwa Basketball yakuutidde abazannyi okugenda okuvuganya so ssi kwetaba mu mpaka bwe baba baakukomawo n’obuwanguzi wamu n’okusitula bbendera ya Uganda ku ntikko.\n“Guno omukisa gw’ammaanyi gye muli abaana b’obuwala kuba kuzibuka amaaso gaabwe okutandika okutunula mu maaso era eby’omuzannyo bikome wano mugende muteekewo okuvuganya era mudde n’obuwanguzi ate mwolese empisa ennungi.” Tashobya bwe yategeezezza.\nGuno mulundi gwa kusatu Uganda okwetaba mu mpaka zino ng’ogwasooka 2008 tebaava mu kibinja, 2016 bakwata kifo kya 8 nga ku luno baagala kucuusa byafaayo.\nAgatha Kamwada, Bronnie Kusiima, Aisha Namakula, Winnie Alice Isoto, Fildauce Namulema, Bridget Aber, Shadia Mbwali, Ramurah Nakato, Patience Mauso, Martha Nandutu, Emilly Katurina Nerima ne Aziidah Nabayunga.\n'Palamenti y'erina obuyinza ku nsonga z'ekkomo ku myaka'\nMmengo egoba disitulikiti y'eKalungu mu bizimbe byayo lwa bbanja lya bukadde 84\nGavt. egenda kuva mu Butikkiro


Bukedde Online - Museveni akaaye ku tteeka ly’ettaka\nBudaaki ewadde Uganda obuwumbi 2 okutumbula ebyobulambuzi\nAba NRM bawonye okupangisa\nBakutte omujaasi ku kutta aba Mobile Money\nMuseveni akaaye ku tteeka ly’ettaka\nAgeze bba nga yeebase n'amukuba akakumbi...\nOmugagga 'Kaki' yennyodde n'amubanja obuwumbi...\nPULEZIDENTI Museveni atabuse ku tteeka ly’ettaka n’alabula nga bw’atajja kugumiikiriza nnannyini ttaka yenna anaagezaako okulemesa enkulaakulana ya Gavumenti.\nPulezidenti Museveni ng’abuuza omukozi wa leediyo West. Amuddiridde y’akulira Vision Group, Robert Kabushenga.\nMuseveni eyabadde ayogeza obukambwe, yasinzidde Mbarara ku ttivvi West eya Vision Group efulumya ne Bukedde, n’akiggumiza nti Gavumenti teyinza kutunula butunuzi ng’abantu bagezaako okulemesa enkulaakulana olw’amateeka agaliwo agalemesa.\nPulezidenti yatandise kaweefube w’okutalaaga eggwanga ng’asomesa ensonga ezikwata ku ggwanga naddala mu bbago Gavumenti lye yaleeta mu Palamenti gye buvuddeko ng’eyagala babawe obuyinza obutwala ettaka ly’omuntu bateekako enkulaakulana ne bw’aba tamatidde na ssente ze bamuliyiridde.\nMuseveni eyayaniriziddwa Robert Kabushenga, akulira kkampuni ya Vision Group, yalabudde nga Gavumenti bwetakyayinza kuddamu kukkiriza kufiirwa ssente ng’emirimu giyimirira olw’abantu ssekinnoomu.\n“Omuntu waabulijjo ayinza atya okugaana enkulaakulana ya Gavumenti, olw’okuba alina ettaka…? Eno y’ensonga lwaki twetaaga etteeka lino”, Museveni bwe yagambye.\nYalaze ebyokulabirako ebiwerako ebya bantu ssekinnoomu abalemesezza pulojekiti za Gavumenti olw’okuba baagala okusooka okubaliyirira obuwumbi bwa ssente.\n“Waliwo omuntu eyali ayagala okumuliyirira obuwumbi 17 ku yiika ebbiri ez’ettaka. Kiki ekyali mu ttaka lye? Ku Bujagaali waliwo eyali ayagala obuwumbi 28 ku yiika ebbiri n’ekitundu ez’ettaka. Bwe kituuka ku pulojekiti za Gavumenti buli kintu kibeera mu buwumbi! ” Museveni bwe yeewuunyizza.\nYagasseeko nti abantu abamu balina enkola y’okulwisa emirimu gya Gavumenti okumala emyaka, olw’okuba baagala obutitimbe bwa ssente, kyokka nga bakontulakita balina okubasasula ssente mu biseera ebyo.\nMuseveni era yeemulugunyizza ku bakungu ba Gavumenti abalina enkola y’okumanya awagenda okuyita pulojekiti ne bagula ettaka lyonna mu kitundu ekyo, olwo ne balindirira okusasulwa obuwanana, ekintu kye yalabudde nti tajja kukigumiinkiriza.\n“Tetuyinza kukkiriza babbi kunyaga Gavumenti nga tutunula. Twagala omubalirizi wa Gavumenti abalirire ssente ezisaanidde era tuziwe nnannyini ttaka.\nBw’aba tamatidde asobola okugenda mu kkooti, kyokka nga pulojekiti za Gavumenti bwe zigenda mu maaso.\nAbagezaako okutulemesa ate be bajja okuvaayo okutuvumirira nti tetulina kye tukoze.” Museveni bwe yategeezezza.\nPulezidenti yalumbye abantu abagifudde enkola y’okubunyisa amawulire ag’obulimba nti ayagala kubba ttaka ly’abantu.\nYagambye nti enguudo nnyingi ezizze zikolebwa nga olwa Nothern Bypass, era tewali ayinza kulaga bantu nti yatwalako omugabo gwonna ng’omuntu.\nNga tannaba kugenda Mbarara yasookedde Kigezi gye yakungidde abaayo okuwagira ennoongoosereza y’eteeka eyaleeteddwa Gavumenti.\nYalaze nti yali Gavumenti ya NRM eyakola Konsitityusoni ya 1995, eyateekamu akawaayiro akagamba nti ettaka lya Bannayuganda. Teyinza ate kuba nga y’emu eyagala okutwala ettaka ly’abantu.\nMuseveni yagumizza abantu nti tewali gwe bajja kusengula ku ttaka nga tamaze kuliyirirwa. Kyokka anaaba tamatidde naye ajja kuba wa ddembe okujulira.\nBaagala kumalawo buzibu bwa bannannyini ttaka abalina enkola y’okugenda mu kkooti ne balemesa pulojekiti yonna okugenda mu maaso ate ng’abalala mu kitundu bakkirizza.\nYavumiridde bannabyabufuzi naddala ab’oludda oluvuganya n’emikutu gy’amawulire egimu egyefunyiridde mu kuwa abantu amawulire ag’obulimba nti Gavumenti eyagala kubatwalako ttaka lyabwe n’agamba nti kye boogera si kituufu.\nMu kaweefube w’okutumbula ebyobulimi, Museveni yakubirizza abantu okwenyigira mu bulimi obuvaamu ssente, beenyigire mu bwegassi ng’olwo ne nkola ya Gavumenti eya Operation Wealth Creation lw’ejja okubayamba.\nAbawakanya ekkomo ku myaka mugende ew’omusawo - Museveni\nMuseveni awadde ebiragiro ku ttaka Pulezidenti Museveni\nSsente obukadde 700 ezaali ez’okuzimba akatale k’e Seguku zaalaga wa?!\nBudaaki ewadde Uganda obuwumbi...\nEGGWANGA lya Budaaki likubye Uganda enkata ya buwumbi bwa ssente bubiri, ziyambe mu kutumbuka eby’obulambuzi mu...\nBakutte omujaasi ku kutta aba Mobile...\nBULIJJO abantu bamulaba n’ekidomola ky’amazzi ekya kyenvu, nga balowooza nti aguliramu mmere ya bisolo.\nBakkaanyizza ku by’okutwala abantu...\nBakkaanyizza ku by’okutwala abantu ku kyeyo


Kooti y’amagye ga UPDF etandise okuvunaana abanyazi b’ente mu Kalamoja – abasirikale ba UWA babalumirizza okuyambako abanyazi – CBS FM\nKooti y’amagye ga UPDF etandise okuvunaana abanyazi b’ente mu Kalamoja – abasirikale ba UWA babalumirizza okuyambako abanyazi\nBya Ssebuliba William\nKooti y’amagye ga UPDF etuula e Moroto etandise okuwulira emisango egivunanibwa aba Turkana bannansi ba Kenya 8, abaakwatibwa mu bikwekweto by’okufuuza abanyaga ente n’emmundu mu bitundu bye Kalamoja.\nBavunaanibwa emisango egyenjawulo omuli egyóbubbi, okusangibwa n’emmundu mu ngeri emenya amateeka, okutta nókutuusa obulabe ku bantu,okuyingira Uganda mu ngeri emenya amateeka ne misango emirala.\nEmisango egibavunaanibwa bajikkiriza nebasaba bawebwe ekibonerezo ekisaamusaamu,basobole okuddayo okwaboobwe balabirire amaka gabwe.\nAbavunaanibwa bazze bakwatibwa mu bikwekweto eby’enjawulo ebikolebwa amagye ga UPDF, ebigenderera okuggya emmundu ku banyazi b’ente mu bitundu bye Karamojja, okuzza emirembe mu kitundu kino.\nWiiki eno amagye ga UPDF gaatandika okusunsula abantu bonna abazze bakwatibwamu mu bikwekweto,okuli Abakaramoja, naabaTurkana okuva mu Kenya.\nSsentebe wa kooti y’amagye etuula e Moroto Col Francis Kateraho ategezezza nti ne banna Uganda bangi mu bitundu bye Karamoja abazze bakwatibwa mu bikwekweto bino, era nabo essaawa yonna baakuleetebwa mu kooti eno bavunaanibwe.\nAbantu abawerako battiddwa abakwata mmundu abanyaga ente, nga negyebuvuddeko kigambibwa bebatta abakozi ba ministry y’ebyobugagga eby’omuttaka 2 n’abasirikale 3 abaali babakuuma nga bakola emirimu gyabwe.\nMu kiseera kino waliwo n’abantu abamu abaavaayo kyeyagalire nebawaayo emmundu zebabadde babbisa eri UPDF era nebawebwa ekisonyiwo.\nMu ngeri yeemu,Omubaka omukyala owa district ye Bukwo Evelyn Chemutai alumiriza abasirikale b’ekitongole ekikuuma ebisolo byomunsiko ki Uganda Wildlife Authority okukolagana n’ababbi b’ente nebabba ente zabantu mu bitundu bye Sebei.\nOmubaka Chemutai Evelyn asinzidde mu lutuula lwa parliament ategezeeza nti ente zino bwezibbibwa ziyisibwa mu kkuumiro ly’ebisolo erya Elgon National park ewali obukuumi obw’amaanyi obw’ekitongole kyebisolo byomunsiko.\nAgamba nti buli abantu lwebagezaako okulondoola ente zabwe battibwa abakuumi b’ebisolo byomunsiko.\nOmubaka ayagala abakozi bekitongole kya UWA bakangavvulwe, abantu babaddize ente zaabwe\nOmumyuka owokusatu owa ssaabaminisita w’eggwanga Hajjat Rukia Nakadama, agambye nti ensonga eno yetaaga okusooka okwongera okunoonyerezebwako.


2 Annywegere\tn'okuaywegera kw'akamwa ke: Kubanga okwagala kwo kusinga omwenge obulungi.\n12 Muganzi wange ali gye ndi ng'omuvumbo gwa mooli, Oguteekebwa wakati w'amabeere gange.\n13 Muganzi wange ali gye ndi ng'ekisaaganda ky'ebimuli ebya kofera. Mu nsuku ez'emizabbibu ez'e Engedi.\n3 Ng'omucungwa mu miti egy'omu kibira, Muganzi wange bw'ali bw'atyo mu balenzi. Natuula wansi w'ekisiikirize kye n'essanyu lingi, Ebibala bye ae biwoomera amatama gange.\n7 Mbalayiza, mmwe abawala ba Yerusaalemi, w'empeewo n'enjaza ez'omu ttale, Muleme okugolokosa newakubadde okuzuukusa okwagala, Okutuusa we kunaayagalira.\n9 Muganzi wange ali ng'empeewo oba ennangaazi ento: Laba ayimirira ennyuma w'olukomera lwaffe, Alingiza mu ddirisa, Yeeraga ng'alabikira mu mulimi ogulukibwa ogw'omu: kituli.\n10 Muganzi wange yayogera n'aŋŋamba Nti Golokoka, gwe njagala, omu. lungi gye ndi, tugende tuveewo.\n14 Ai ejjiba lyange, abeera mu njatika ez'omu jjinja, rot bwekwekero obw'ebbanga, Ndabe amaaso go, mpulire eddoboozi lyo; Kubanga eddoboozi lyo ddungi n'amaaso go ga kusanyusa.\n1 Ekiro ku kitanda kyange nanoonya omusajja emmeeme yangi\tgw'eyagala: Namunoonya naye ne ssimu laba.\n3 Abakuumi\tabatambulatambula mu kibuga ne bandaba: Ne mbagamba nti Mulabye oyo emmeeme yange gw'eyagala?\n1 Laba, oli mulungi, gwe njagala; laba, oli mulungi; Amaaso go mayiba ennyuma w'olugoye lw'ogabisseeko: Enviiri zo ziri ng'eggana ly'embuzi, Ezigalaaudde ku mbiriizi z'olusozi Gireyaadi.\n5 Amabeere. go gombi gali ng'abalongo ababiri abaana b'empeewo, Abaliira mu malanga.\n6 Okutuusa obudde nga bukedde, ebisiikirize ne biddukira ddala, Neegendera eri olusozi oiwa mooli. N'eri akosozi ak'omugavu.\n7 Oli mulungi wenna, gwe ajagala; So ku ggwe tekuli bbala.\n9 Osanyusizza omutima gwange mwannyinaze, mugole wange Osanyusizza omutima gwange n'eriiso lyo erimu, N'omukuufu ogumu ogw'omi bulago bwo.\n10 Okwagala kwo nga kulungi mwannyinaze, mugole wange Okwagala kwo nga kusinga nny omwenge; N'amafuta go ag'omugavu nga gasinga nnyo eby'akaloosa eby'engeri zonna okuwunya obulungi!\n15 Omugavu ne kalikomu, Kalamo ne kinamomo, n'emiti gyonna egy'omugavu; Mooli ne akalosi, wamu n'eby'akaloosa byonna ebisinga obulungi.\n16 Muzuukuke, mmwe embuyaga eziva obukiika obwa kkono; nammwe mujje, ez’obukika obwa ddyo: Mukuntire ku nnimiro ynge, eby’akaloosa ebyamu bikulukute. Muganzi wange ajje mu nnimiro ye; Alye ebibala bye eby'omuwendo omungi.\n2 Nnali neebase, naye omutima gwange nga gulaba: Lye ddoboozi lya muganzi wange, akoona ng'ayogera nti Nzigulira, mwannyinaze, gwe njagala, ejjiba lyange, owange ataliiko bbala: Kubanga omutwe gwange gutobye omusulo, Emivumbo gy'eaviiri zange gitobye amatondo eg'ekiro.\n5 Ne ngolokoka okuggulirawo muganzi wange; Emikono gyange ne gitonnya mooli, N'engala zange nga zitonnya mooli ekulukuta, Ku mikonda egy'ekisiba.\n7 Abakuumi\tabatambulatambula mu kibuga ne bandaba, Ne bankuba ne banfumita; Abakuumi ba bbugwe ne banziyako omunagiro gwange.\n8 Abakuumi\tabatambulatambula mu kibuga ne bandaba, Ne bankuba ne banfumita; Abakuumi ba bbugwe ne banziyako omunagiro gwange.\n1 Muganzi wo agenze wa, Ggwe akia abakazi bonna obulungi? Muganzi wo yeekyusiririzza wa, Tumunoonyeze wamu naawe?\n4 Oli mulungi, ai gwe njagala, nga Tiruza, Owooma nga Yerusaalemi, Wa ntiisa ag'eggye eririna ebendera.\n2 Ekkundi lyo kikompe kyekulungirivu, Omutabuze mwenge gwonna ogutabulwa: Olubuto lwo ntuumu ya nnaano Eyonjebwa n'amalanga.\n12 Tugende mu.nsuku z'emizabbibu mu makya; Tulabe omuzabbibu oba nga giunulisizza, n'ekimuli kyagwo oba nga kyeyanjuluzza, N'emikomamawanga oba nga gyanyizza: Naakuweera eyo okwagala kwange.\n13 Amadudayimu gawunya kaloosa, Ne ku nzigi zaffe waliwo ebibala eby'omuwendo omungi eby'e ngeri zonna, ebiggya n'ebikadde, Bye nkuterekedde, ai muganzi wange.\n8 Tulina mwannyinaffe omuto, Era tannaba na mabeere: Tulimukola turya mwannyinaffe Ku lunaku lwe balimwogererezaako?


Bukedde Online - Beeyamye okukwasiza ku Gavt. okulwanyisa enjala mu ggwanga\nBeeyamye okukwasiza ku Gavt. okulwanyisa enjala mu ggwanga\nAbadde yeeyita omukozi wa Gavt. n'aggya ku...\nAba Grain Council basuubizza okukolagana ne Gavumenti okulwanyisa enjala ekudde ejjembe naddala mu byalo\nChris Kaijuka owa Uganda Grain Council ng'annyonnyola egeri gye bagenda okukolagana ne gavumenti. EKIF: HERBERT MUSOKE\nEKITONGOLE ekivunaanyizibwa ku mmere y'empeke mu Uganda kisuubizza okwongera okunyweeza enkolagana ne gavumenti okuyita mu minisitule y'obusuubuzi, amakolero n'obwegassi okulaba nga kiyambako okulwanyisa enjagala eyolekeedde eggwanga olw'ekyeeya ekiremesezza emmere okukula obulungi.\nBw'abadde ayogerera mu lukung'aana lwa bannamawaulire ku kitebe ky'ekitongole kya The Grain Council of Uganda e Bukoto, Chris Kaijuka omu ku bakulira ekitongole agambye nti wadde wabaddewo ekyeya n'emmere n'etakula bulungi, bbo balina emmere kubanga bakolagana n'abalimi wamu n'abasuubuzi era singa bakwatagana obulungi ne gavumenti basobola okuyamba abantu ba bulijjo.\nAkulira enkola y'okutereka ebirime mu sitoowa za Gavumenti (Uganda Warehouse Receipt system Authority) Deborah Kyarasiime, agambye nti gavumenti ng'eyita mu nkola eno esobola okuyamba abantu bonna.\nKyarasiime agamba nti waakubeerawo olukung'aana lw'abantu abalina emirimu egy'enjawulo gye bakola ku mmere y'empeke okutandikira ku balimi okutuuka ku basuubuzi n'abaliko bye bakolamu n'abatunda bye bakozesa olusookedde ddala mu Uganda ng'abanaalwetabamu bagenda kukubaganya ebirowooza ku ngeri y'okutumbula emmere eno. Olukung'aana lwa kubumbujjira ku Serena International Conference Center mu Kampala okumala ennaku bbiri.


Bukedde Online - Yeeyise omusawo n'akuba abayizi b'amasomero empiso enfu\nPoliisi y'e Bweyogerere egenze okumukwata ng'atambudde amasomero okuli; Faith Junior School e Bweyogerere, Zion P/s, Noah's Ark P/s, Tabiah P/s, Prosper P/s, Multipurpose P/s ne Bweyogerere High School.\nAbadde n'ebbaluwa ze yajingiridde nga ziraga ava mu minisitule y'ebyobulamu nga ziragira buli muyizi gw'agema alina okusasula ssente 1,000/- okumuyambako okukola obulungi omulimu guno.\nTakomye kugema bayizi bokka wabula n'abamu ku basomesa abatwaliddemu.\nPoliisi yamusanze ng'alina ne sitampu y'eddwaaliro lya Kira Health Centre IV, bookisi y'empiso, n'obucupa obulimu ebiragala bye yagambye nti, yabigula mu maduuka agatunda eddagala.\nIsaac Ssenkubuge ssentebe wa Divizoni y'e Bweyogerere yagambye nti Ono okukwatibwa kiddiridde Paster Musoke Kaweke owa Zion P/s e Bweyogerere okutwala okwemulugunya mu ofiisi ye nga yeekengedde Nakayi ne bakwatagana ne poliisi ne bamukwatira ku Bweyogerere High School.\nObuweereza tugenda kubulagira mu kkubo ly'omusaalaba


gwebakutte ayenda alula - Radio Simba, The Best Luganda Station in the World !\ngwebakutte ayenda alula\nOmuwala Angel Katusiime 18, asanze muganzi we Ashraf Mbaziira 21, ng’asinda omukwano n’omuwala omulala n’amwambalira. Yamukutte amataayi ne bekuba ebikonde n’ebigwo. Mu kavuvungano omuwala gwe baabadde baleese yeemuludde n’adduka.\nKatusiime ekiruyi yakimalidde ku bba n’amufumita n’ekiso ku mukono. Katemba ono yabadde mu kabuga k’omu Nyendo mu kibuga Masaka. Omuvubuka naye yeesimatudde ku muwala eyabadde ataamye okukira engo n’afuluma.\nWano omuwala kwe kwongera okutabuka obusungu n’abumalira ku bintu by’omu nju byonna okuli engoye, emifaliso n’abisalaasala, ttivvi, woofa, ebikopo n’amasowaani byonna n’abyasa ne pikipiki Mbaziira gy’abadde akolerako bodaboda n’agiwamu omunnyo n’okugikoonakoona.\nGeorge Sseruyange yategeezezza nti Katusiime yali yanoba ennaku nga 3 emabega kyokka kirabika waliwo eyabamubagulizzaako nga Mbaziira bw’ayingizzaawo omuwala omulala n’akomawo ng’aliko n’obumansuka.\nPoliisi y’omu Nyendo yazze n’ekwata Katusiime n’aggalirwa ku poliisi. Bano baanenyezza Mbaziira olw’okusussa okukyusakyusa abawala ekiviiriddeko entalo mu maka gaabwe ezitaggwa.\nOmwogezi wa poliisi mu Greater Masaka, Lameck Kigozi yakakasizza okukwatibwa kwa Katusiime\nChris Mubiru appeals against 10 year jail term.


Kyagulanyi asabye bamwongere obudde aleete obujulizi | Dembe FM 90.4\nKyagulanyi asabye bamwongere obudde aleete obujulizi\nEyavuganya ku bukulembeze bwe gwanga, akulembera ekibiina kya NUP Robert Kyagulanyi Ssentamu ataddeyo okusaba kwe okulalala, mu kooti ensukulumu, ngayagala bamwongere olunnaku lumu lwokka, abeeko obujulizi bwayongera okuleeta.\nKyagulanyi nga 1 February 2021 yaddukira mu kooti eno, okuwakanya okulondebwa kwa Yoweri Museveni, owa NRM.\nTeyamatira nebyava mu kulonda, agamba nti okulonda tekwagoberera mataeeka, kwalimu okubba akalaulu, okukuba abantu nebikolwa ebirala.\nMu lutuula lwa kooti olwaliwo olwokuna lwa wiiki ewedde, ngekubirizibwa Ssabalamuzi we gwanga Alfonse Owiny-Dollo enjuuyi zobi baweebwa ssale ssale ne nnaku kwebatekeddwa okutekayo obujuizi nebiwandiiko ebyetagisa.\nKyagulanyi yaweebwa ssale ssale owanga 14 February 2021 okuba ngataddeyo obujulizi bwe, ate oludda lwa gavumenti ne Museveni nebaweebwa obutasukka nga 20 February 2021 okutekayo okwewozaaako kwabwe.\nWabula ku lunnaku lwasembayo ku Sunday, Kyagulanyi yatekayo obujulizi obulala 53 era ku lunnaku lwe Bbalaza nga 15 February 2021, okuyita mu banamateeeka be yddayo ku kooti nobujulizi obulala 127 naye kooti yabugoba.\nKati Kyagulanyi agamba nti tyamatira nekyakolebwa okugoba obujulizi bwe, era olunnaku lwe ggulo yataddeyo okusaba bamukirize aleete obujulizi obulala mu lunnaku lumu.\nOlunnaku olwokuwulirirako okusaba kuno, lubadde terunalagibwa.


Enguzi mu baselikale baffe kikyali kizibu, Ochola – Watchdog Uganda\nOMUDUMIZI wa Poliisi ye Ggwanga Martin Okoth Ochola avuddeyo naategeeza nga eguzi mu baselikale ba Poliisi naddala abali ku madaala ag’awaggulu bwe kikyali ekizibu mu kitongole.\nOchola agamba nti yadde ebizibu bakyalina bingi eby’okukolako, naye enguzi ekyali yamaanyi mu kitongole kyakulira, naddala mu kweyimirira abantu ababa bakwatiddwa, ebbaluwa za Poliisi, okutunda ebintu ebiba bikwatiddwa Poliisi ne bibulako bannanyini byo, okugezza emisango ne kigendererwa ekyokunyaga sente saako, no’okusolooza ab’emmotoka ku makubo.\n“Omwaka oguwedde nalagira akulira eby’ebidduka Dr. Steve Kasiima anonyereze kku baselikale b’okunguudo 100, oluvanyuma lw’abagoba b’ebidduka okuwaaba emisango emiyitirivu mu ofiisi yange.” Ochola bwe yategezezza.\nOkwogera bino yabadde ayogera eri abaselikale ba Poliisi abali ku maddaala ag’awaggulu, n’abakulira ebitongole bya Poliisi ku mande mu musomo ogw’ategekeddwa okusobola okubabangula saako n’okufuna obukugu obw’enjawulo ogwabadde ku ttendekero lya poliisi elisangibwa e Bwebajja mu Wakiso.\nYagambye nti bakizuula nga abaselikale 20 baali beenyigira mu kulya enguzi, nti era abamu ne batuuzibwa ku katebe nga bwe balinda okuvunanibwa, ate abalala ne bakyusibwa ne batwalibwa mu byalo.\nOmwaka oguwedde Ochola yayimiriza enkola y’okusasuza ensimbi abantu ababa baagala ebbaluwa za Poliisi, naye kino abaselikale abasinga bakizimuula era nga kati basasuza abantu ensimbi eziri wakati 1,000 ne 2000, era nga bagenda mu maaso ne babasaba ne nsimbi okufuna akakalu ka Poliisi.\nYenyamidde olw’abaselikale banne ab’enyigidde mu kutyoboola eddembe ly’obuntu, okulemesa akagenderere okunonyereza ku misango nga bwe girina okuba, empisa embi ne bilala nagamba nti bino tebilina gye bijja kubatwala okujjako okwonoona amannya gaabwe.\n“Bino byonna tetugenda kubikkiriza era omuntu yenna anakwatibwa nga yenyigidde mu mbeera eno, omulimu ajja kugufuuwa mu ngombe'” Ochola bwe yagambye.\n5th August 2016 at 16:27\n12th April 2019 at 10:56


Halimah Namakula ayingiddewo okuva mu America...\nBobi Wine bamusondedde ddoola mu Amerika...\nNGA gwe mulundi gwe ogusoose okwogera ku nsonga za Kenzo okwawukana ne Rema, Halima ayogerwako ng’eyali ayagaliza ennyo Rema okuba ne Kenzo era eky’okwawukana kyamuyisa bubi nnyo , yagambye nti kyonna ekyatuukawo wakati w’ababiri bano zaali nteekateeka za Allah ye ng’omuntu talina kye yali asobola kukola.\n“Ekisooka Rema gye beekwanira ne Kenzo nze saaliyo, Rema yannyanjulira mulenzi we nga bwe yantegeezezza ne kw’ono omupya.\nNg’abantu muyinza okuba n’enteekateeka eyammwe nga mulina kye mwagala; okugeza abaana bano beekwana nga bato nga basuubira bingi naye ne Allah alina ebibye by’ateekateeka kale tukkirize embeera eyatuukawo.\nKenzo ampa ekitiibwa era nange ngenda kusigala nga mutwala nga mutabani wange kubanga alina omwana ne Rema era simulinaako buzibu naye kati tukkirize Dr. Hamzah y’aliko era Rema musanyufu kubanga yafuna omusajja eyeetegese okukola ebyo by’ayagala.


Bukedde Online - Engeri Poliisi gye yalemesezza Bobi Wine okufuluma eggwanga\nEngeri Poliisi gye yalemesezza Bobi Wine okufuluma eggwanga\nPoliisi ennyonnyodde lwaki omubaka Zaake...\nOkukuma olumbe lwa nnamwandu wa Ssebaana...\nAdded 31st August 2018\nOMUBAKA wa Kyadondo East, mu Palamenti Robert Kyagulanyi Sentamu (Bobi Wine) Poliisi emulemesezza okugenda mu ggwanga lya Amerika gye yabadde agenda okwongera okufuna obujjanjabi.\nBobi Wine kigambibwa nti newankubadde azze ajjanjabibwa olw’obuvune obwamutuusibwaako ab’ebyokwerinda mu munisipaali y’e Arua, gye yali agenze okuyiggira mukwanogwe obululu (Ezati Kasiano Wadri) mu kulonda okwali kutegekeddwa okujjuza ekifo ky’omubaka wa Palamennti owoomukitundu ekyo oluvannyuma lw’eyakirimu, Ibrahim Abiriga, okukubwa amasasi n’afa.\nBobi yaggiddwa mu ddwaaliro e Mulago gye yabadde asoose okutwalibwa n’atwalibwa ku kisaawe ky’ennyonyi e Ntebe ku saawa nnya ez’ekiro kyokka ekiseera ky’okulinnya ennyonyi olwatuuse ab’ebyokwerinda nebamulemesa nga bagamba nti, yabadde taweereddwa lukusa lwakufuluma ggwanga.\nBobi yasoose kutuula mu mmotokaye eno ng’abolugandalwe bwe boogerezeganya n’abebyokwerinda kyokka olwalabye ng’essaawa y’okulinnya ennyini eggwaayo ate nga tebabakkiriza, n’asalawo n’asituka weyabadde atudde n’atandika okusimba emiggo gye mpolampola ng’ayolekera awali ennyonyi.\nAbantu abaabadde bamuwerekeddeko Poliisi yabagaanye okumugoberera ng’ebagamba nti kyabadde tekyetaagisa olw’ensonga nti, bo tebaabadde na gyebalaga.\nEkyo Poliisi olwakimaze, yakutte Bobi nebeyabadde agenda nabo mu Amerika, ne babateeka mu ambyulensi ne kabangali zaayo oluvannyuma ne bamuvuga okumutwala ku ddwaliro ly’e Kiruddu, gye yasuze.\nKinajjukirwa nti Omubaka wa munisipaali y’e Mityana-Francis Zaake, naye yaggiddwa mu ddwaliro ly’e Lubaga n’atwalibwa ku kisaawe ky’ennyonyi e Ntebe.\nZaake yabadde asuubirwa okulinnya ennyonyi ya kampuni ya Ethiopian Airline, ayolekere eggwanga lya Amerika afune obujjanjabi kyokka Poliisi n’emulemesa.\nOkusinziira ku looya w’Omubaka Asuman Basalirwa, ennyonyi yabadde yaakusitula ku saawa munaana ez’olweggulo kyokka nebalemesebwa ng’aba kkampuni y’ennyonyi bagamba nti, baabadde bafunye ebiragiro okuva mu Poliisi nga babalagira obutatwala mubaka okutuusa ng’amalirizza ensongaze nabo.\nOno naye olwamulemesezza okulinnya ennyonyi, Poliisi yalangiridde nti mukwate era n’ateekebwa mu ambyulensi nebamutwala mu ddwaliro ly’e Kiruddu gy’asuubirwa okuggyibwa atwalibwe mu kkooti avunaanibwe emisango gy’okulya mu nsi ye olukwe nga banne abalala 33, bwe baavunaanibwa gyebuvuddeko mu kkooti eyatuula mu disitulikiti y’e Arua.\nBo bannamateeka b’ababaka bano okuli Medard Lubega Seggona wamu ne Asuman Basalirwa bewuunyizza Poliisi okugaana abantu baabwe okugenda omitala wamayanja okufuna obujjanjabi ate nga ssente zonna zaabadde zaabwe nga tekuli kikumi kuva mu gavumenti.\n“Obuzannyo obuzanyibwa ku babaka bano nali mmanyi bwakoma mu biseera omubaka Celina Nebanda weyafiira naye kati ntuuse n’okulowooza nti oba oli awo waliwo abantu mu gavumenti abaagala okutta bannaabwe mu bugenderevu!”Bw’atyo Seggona bweyategeezezza.\nZaake atwala abakuumi ba pulezidenti mu mbuga\nBobi Wine akomyewo n’esswaga mu palamenti\nBrenda nvaako nze nfiira ku bakazi...


Yona 4 | Bayibuli ey'Oku Mukutu Gwaffe Ogwa Intaneeti | New World Translation\nYona asunguwala era awulira ng’ayagala afe (1-3)\nYakuwa ayigiriza Yona okuba omusaasizi (4-11)\n“Oli mutuufu okusunguwala ennyo bw’otyo?” (4)\nYona afuna eky’okuyiga okuva ku kiryo (6-10)\n4 Naye ekyo tekyasanyusa Yona, era yasunguwala nnyo. 2 Awo n’asaba Yakuwa ng’agamba nti: “Ai Yakuwa, ekyo si kye nnayogera nga ndi mu nsi yange? Eyo ye nsonga lwaki nnagezaako okuddukira e Talusiisi+ kubanga nnali nkimanyi nti oli Katonda wa kisa era omusaasizi, alwawo okusunguwala, alina okwagala okungi okutajjulukuka+ era omwetegefu okukyusa ekirowoozo n’otobonereza. 3 Kaakano Ai Yakuwa, nkwegayiridde nzigyaako obulamu bwange, kubanga kirungi nfe okusinga okuba omulamu.”+ 4 Awo Yakuwa n’amubuuza nti: “Oli mutuufu okusunguwala ennyo bw’otyo?” 5 Awo Yona n’afuluma ekibuga n’atuula ku luuyi lw’ekibuga olw’ebuvanjuba; ne yeekolera ekisiisira n’atuula mu kisiikirize kyakyo n’alinda okulaba ekinaatuuka ku kibuga.+ 6 Yakuwa Katonda n’ameza ekiryo kirandire waggulu w’ekifo Yona we yali, kiwe omutwe gwe ekisiikirize era afune obuweerero. Awo Yona n’asanyuka nnyo olw’ekiryo ekyo. 7 Kyokka ku lunaku olwaddako, awo ng’emmambya esala, Katonda ow’amazima n’asindika ekiwuka ne kirya ekiryo, ekiryo ne kikala. 8 Enjuba bwe yavaayo, Katonda n’asindika embuyaga ey’ebuvanjuba eyokya, omusana ne gwokya Yona mu mutwe n’abulako katono okuzirika; n’asaba afe, era n’agamba nti: “Kirungi nfe okusinga okuba omulamu.”+ 9 Awo Katonda n’abuuza Yona nti: “Oli mutuufu okusunguwala ennyo bw’otyo olw’ekiryo?”+ Yona n’addamu nti: “Ndi mutuufu okusunguwala; ndi musunguwavu nnyo era mpulira njagala na kufa.” 10 Naye Yakuwa n’amugamba nti: “Ggwe olumiriddwa ekiryo ky’otaateganidde era ky’otaakuzizza; kyameze mu kiro kimu era ne kifa mu kiro kimu. 11 Kale nze sandisaasidde Nineeve ekibuga ekikulu+ ekirimu abantu abasukka mu 120,000 abatasobola kwawula kituufu ku kikyamu,* era omuli n’ensolo zaabwe ennyingi?”+\n^ Oba, “abatasobola kwawula mukono gwabwe gwa ddyo ku gwa kkono.”


Amategeko yo gukuramo inda muri Uganda | HowToUse AbortionPill\nOkujjamu embuto mu gwanga lya Uganda tekukkilizibwa okujjako mumbeera ezikakasiddwa omusawo omukugu nga waliwo embeela eteeka obulamu bwómukyala mukatyaabaga. Mumbeera ngábakyala bafuna obuzibu okufuna obuweereza bw’okujjamu embuto mumbeera ekkirizibwa, banji nyo basalawo okujjamu embuto ngákozesa enkola enkyaamu -okugeza nga okwejjamu olubuto bokka. Ekitongole ekyóbulamu mu Uganda mu kunoonyereza okwakolebwa wakati wómwaaka 2017-2018, kiteeberezebwa nti nga 2018, ebitundu bitaano nóbutundutundu busatu kubuli kikumu mu bakyaala abafa ngábali mbuto kiva kubuzibu bwebafuna ngabajjamu embuto.\nWaliwo emisoso mumateeka wamu nemumbeela ezabulijjo ebiremesa abakyala okufuna obuweereza bwókujjamu embuto mumitenderera ejikkirizibwa; nga kino kireera abakyala okwettannira okukozesa enkola ezitakkirizibwa era abamu nebatafuna bujanjabi bumala naddala ngá ebuto zimaze okuvaamu.\nOkujjamu olubuto kikkiribwa mumateeka ga uganda?\nNewankubadde Uganda yakkiriza endagaano eyakolebwa amawanga munsi yonna eyitibwa Maputo Protocol okukuuma eddembe lyábakyala, yakkiriza nga yerekereza akawayiro 14(2)C akógera kukusalao okujjamu olubuto singa omukyala abeera akwattiddwa, akabasanyiziddwa, akozeseddwa omuntu amulinako oluganda, akakiddwa omukwaano, oba nga olubuto lusobola okutuusa akabenje kubulamu bwamaama mundowooza oba obulamu okuwaliza awamu (CEHURD, 2016, p.23). Gavumenti ya Uganda ekyakalambidde okuteekawo embeela esobozesa abakyala okufuna obuweereza okusinziira kuddembe elibaweebwa elyo’bwebange okujjamu olubuto. Okukaka olubuto okuvaamu kikkirizibwa mumbeera elagiddwa oba okakasiddwa abasawo abakugu ddala ngakigendereddwa okutaasa obulamu bwómukyala. (HRAPF, 2016). Teri kiragiro kya’ggwanga kikkiriza buweereza buno naye abakwaasisa amateeka beyongera okukozesa Penal CodeAct Cap. 120, omuli akawaayiro akakugira okujjamu olubuto wamu nókutangira omukyala okulujjamu (Mulumba et al,. 2017). Okusiinziira ku mateeka agafuga Uganda bagakola nga gasinziira ku semateeka wégwanga era munkomerero, amateeka ogakwaata kunsonga zebyo’kwegatta zikkilra buweereza nga omukyaala amaze okujjamu olubuto (PAC). Ebitundu munaana kubuli kikumi (8%) kubantu bonna abali mu uganda, bakurisitaayo (okusinziira ku kunonyeereza kwa (Larsson et al., 2015) ate nga enzikiriza naddala eyabakatholiki evumilira nyo ensonga yokujjamu embuto. Mu mwaka gwa 2016, ennongosereza mu tteeka eritaasa okufa mubakyaala abali embuto wamu naabo abafa ngakiva mukujjamu embuto mubukyaamu lyayiimirizibwa nga kiva mukuwakanyizibwa abamu ku bayina obuyinza obusalawo. (Cleeve et al.,2016; HRAPF, 2016; Mulumba et al., 2017). Okukugira kuno kukosa eri abasawo wamu nábakyala kumitendera gyonna, abakabanyisibwa, abatiisibwatiisibwa, abawambibwa, abasingibwa emisango wamu naabo abasibibwa (HRAPF, 2016) Kino kikosa okusalaawo okulungi eri abakyala banji nyo okusalawo okugenda okukozesa enkola ezókujjamu embuto enkyaamu, nga bayambibwa abantu abatalina bumanyirivu, era abakyala banj nyo bali kubuzibu okufuna ebituli kunnabaana zaabwe, okuviibwaamu omusaayi omungi wamu nókufa (Aantijes et al., 2018; Kagaha ne Manderson,. 2020). Mu uganda, kiteeberezebwa nti embuto ataano munya (54) kubuli kikumi zijjibwaamu mubumkyaamu mubakyaala abatuuse okuzaala buli mwaaka (Moore et al., 2014). Okukugira okwamateeka kiremesa bannakweewa mu govumenti nábatali mu gavumenti okuyamba okuteeka obuweereza obusobola okukeendeza kunsonga ezokujjamu embuto mubulungi olwo nekiviirako abakyala banji okusosolebwa nga bandiyagadde okufuna obuweereza buno okujjako abo abeetaze obuweereza obwa okunaazibwa mulubuto nga lumaze okuvaamu kubanga kyo kkikirizibwa mumateeka (Mutua et al., 2018)\nBuweereza ki kunsonga yókujjamu embuto obuliwo mu uganda?\nUganda erina obuweerea obwa eddagala eryekikugu wamu nókulongoosa. Enkola ey’okukozesa eddagala (MA) elina okugatta dozi yebika byempeke bbiri, mifepristone wamu ne Misoprotol oba Misoprostol nga akozesebwa yekka. Enkola eyokulongoosa erimu emitendera ebiri, eyokunuuna (MVA) ne yókugaziya nókufulumya ebiri munnabaana (D&E) Okukozesa empeke kisoboka mpaka nga olubuto luwezezza sabbiiti kumi nabbiri. MVA ekozesebwa mpaka nga olubuto lwa sabbiiti kumi na nya. D&E ekozesebwa wakati wa sabbiiti kumi nataano ku abiiri munya.\nNkola ki ezikkilizibwa mukujjamu embuto eziri kukatale?\nMisoprostol yekka. Era yateekeddwa mu ndagiriro eziyamba okujanjaba abakyala obafunye obuzibu nga bali mbuto era nga bazikozesa mu mbeera eyo yokka.\nNsobola okujja wa empeke ezijjamu olubuto?\nMisoprostol oba omugatte gwa misoprostol ne mifepristone bisaangibwa mu maduuka agatuunda eddagala mu uganda; naye weetaaga okunyonyolwa engeri gyolina okkozesa eddagala elyo. Emiweendo jikyuuka okusiinzira wa woguze eddagala elyo.\nAmaduuka manji akatunda eddagala nga tegakuwa ndagiriro, era tebatera kuwa ndagiriro ku ani ateekwa okukozesa, dozi ki gyolina okkozesa nabutya bwolina okkozesa empeke ezijjamu olubuto.\nEno yengeli eddagala lya Ma-kare welifanana:\nAni gwensobola okutuukirira nga njagadde okumanyisibwa kunsonga zókujjamu olubuto mumateeka mu uganda? Abo abatalina buzibu okwolekebwa mulujjude ku mutimbagano gwaffe beebano wammanga.\nAba Community Helath Rights Network (Coherinet) Aunt KAKI kunsonga ezekikyaala wamu nókumanyisibwa okwekikugu nga oyita kumutu ogutali gwakusasulira nga bakuwa obuweereza nga tebasosola ate nga bakuyamba okulonda empeereza eyo eliwo kubuli mukyaala ali mumyaaka ejizaala kubuli muteendera naddala abakyaala abakosebwa enyo mpaka kwaabo abali wansi kubyaalo.\nEnamba ezókkuba nga zabweereere ziri, 0800 24 72 47 (MTN) oba 0800 34 73 47 (Airtel)\nTusange kumukutu ogwa Facebook: https://web.facebook.com/coherinet/\nOkumanya ebikwata kukuyambibwa nga ovudemu olubuto oba okuyambibwa okujjamu olubutu nga amateeka gakyikiliza, tukilila: Aba Marie Stopes Uganda, kunsonga zókufuna olubuto, okunaazibwa ng’olubuto lumaze okuvaamu, era nga ku beeyi ensaamusaamu ku malwaaliro agayambibwaako aba Marie Stopes\nAba Reproductive Health Uganda, kunsonga zókufuna olubuto, okunaazibwa ng’olubuto lumaze okuvaamu, era nga ku beeyi ensaamusaamu ku malwaaliro agayambibwaako aba Reproductive Health mu Uganda\nAba Inclusive Health Bureu (URHB), ekikola kunsonga zókufuna olubuto, okunaazibwa ng’olubuto lumaze okuvaamu, era nga ku beeyi ensaamusaamu ku malwaaliro agayambibwaako aba URHB. Ekotongole kino ekya URHB kyawandiikibwa okusobola okuyamba okutumbula ebyóbulamu ebya bakyaala wamu abavubuka nábaana.\nAba Naguru Teenage Centre, abuweerebwa bulina empeereza zonna mukujjamu olubuto era némpeereza endala ozóbukugu. Empeereza zilimu okujanjabibwa endwadde zékikaba (STI), okukeberebwa wamu nókujanjabibwa, okukebera olubuto, okunywa eddagala mu bakyaala abali embuto, okujanjaba obulumi buva kunsonga zékikyaala, okuwa obuweereza nga oviiribwaamu olubuto, obuweereza kubujimu bwo, endya ennungi wamu nóbuyonjo.


Tukooye katemba wo katugende ne Segiriinya kuluno!! ab'eKawempe North balangidde Latif Sebaggala - Watchdog Uganda\nTukooye katemba wo katugende ne Segiriinya kuluno!! ab’eKawempe North balangidde Latif Sebaggala\n6th October 2020 at 12:21\nMuhamad Segiriinya alina kaadi ya NUP ne Latif Sebaggala omubaka wa Kawempe Nort\nAbatuuze mu kitundu kya Kawempe North mu Kampala bakombye kw’elima ne bawera obutaddamu kukombya kalulu kaabwe ku Mubaka wabwe mu kiseera kino Latif Sebaggala gwe bagamba nti ono asussizza katemba we by’obufuzi saako n’okubuukira ebifo buli kadde.\nBano bagamba nti wakiri ka balonde Muhamad Segiriinya kubanga ebbanga lyonna abadde asaba ekifo kino era nga yesimba nawo kko nawangulwa emya 10 emabega.\nAbatuuze okutabuka kidiridde Omubaka Latif okusoka okulangirira nti tagenda kudda kuvuganya mu kifo ekyo emyaka 2 emabega, era nategeeza nti yali agenda kuvuganya mu kifo kya bwa Loodi Meeya wa Kampala, ekyabajja enviiri ku mutwe nga wakayita emyezi 6 gyokka Latif yakomawo nabategeeza nti ekifo ky’obwaLoodi Meeya yali akitadde nga akomyewo e Kawempe.\nKino tekyamumalira ate ne yeyunga ku kisinde kya People Power ate naddamu okwerangirira nti ayagala kifo kya buloodi bwa Kibuga era ne yesimbawo ne Yoseph Mayanja CHAMELEON nakiwangulira waggulu, ekyaleetawo abamu ku bawagizi be e Kawempe okufuna ku ssanyu nti oba oli awo nabo bagenda kudda mu kintu.\nBino tebyamala yadde ennaku 3 ate navaayo nategeeza nti ekifo yali akitadde era ne kaadi aba NUP gye baali baamuwa nagibasuulira nategeeza nga bwe yali agenda okukiikirira Uganda mu lukiiko lwa East Africa ekyayongera okutabula abantu be Kawempe.\nOlunaku lwa mmande baabadde bakyali awo ate Latif yoomu nayita bannamawulire ne yekyusiza mu kiti nga embazzi nategeeza nga bwakomyewo e Kawempe North ekyalese abantu beeno nga batakula mitwe nga ndiga etenda enkuba.\nAbatuuze abasinga amawulire gano bwe gaabagudde mu matu ne beekyawa ne balangira Latif obunanfuusi n’okweyagaliza ekisukkiridde, era ne basalawo okuwagira Segiriinya owa NUP nti kubanga ababeereddewo mu bubi ne mu bulungi.\nAbalala baategezezza nti ono talina kyamaanyi kyakoze mu kisanja kino okujjako katemba gwe bagamba nti kuluno tebagenda kubikkiriza.\nTags: 10 years laterKampalaLatif SebaggalaMuhamad SegiriinyaNUP\nSpeaker Kadaga applauds Tirinyi-Pallisa Road contractors\nScandal: Microfinance Support Centre boss Mujuni under fire again over farmers shs10bn seed fund


Okubuulira enjiri abantu abali mu nzikiriza ez’obulimba oba ediini enkyamu?\nEkintu ekisinga obukulu kyetusobola okukola eri abantu abali mu nzikiriza ez’obulimba, kwekubasabira. Twetaaga okubasabira Katonda akyuse emitima gyabwe era egule amaaso gabwe eri amazima(2 Abakkolinso 4:4). Tulina okubasabira Katonda abasongere ku ngeri gyebetaaga obulokozi. Okuyita mu Yesu Kristu (Yokaana 3:16) Ewatali manyi ga Katonda n’okulumirizibwa kw’Omwoyo mutuku, tetusobola kubawangula eri mazima. (Yokaana 16:7-17).\nTulina oku nga tutambulira mu bulamu obw’Ekristaayo, okusobozesa abo abli mu nzikiriza ez’obulimba okulaba enkyukakyuka Katonda gyakoze mu bulamu bwaffe (1 Petero 3:1-2). Tulina okusaka atonda atuwe amagezi okusobola okuwereza gyebali mu manyi. (Yakobo1:5). Byonna nga biwedde, tulina okuba abavumu mu ngeri gyetubuuliramu enjiri. Tulina okubuulira obubaka obw’obulokozi okuyita mu Yesu Kristu (Abaruumi 10: 9-10). Tulina okuba abeetegefu okulwanirira okukkiriza (1 Petero 3:15), wabula okukikola mu bugonvu era nga tuwa abantu ekitibwa. Tusobola okusomesa obulungi, netuwangula olutalo lw’ebigambo, wabula nefuuka omuziziko olw’obusungu bwaffe n’okulaga nti ffe abasinga.\nEkisembayo, tulina okulekera abo betuuulira enjiri Katonda. Mannyi era kisa kya Katonda kyekirokola abantu ssi manyi oba kufuba kwaffe. Newankubadde nga kikulu okuba abeteegefu mu mannyi okulwanirira era n’okumanya enzikiriza enkyamu. Engeri entuufu gyetusobola kwe kubasabira, okubabuliira enjiri, era n’okutambulira mu bulamu obw’Ekristaayo, era nga tukkiriza nti Omwoyo mutukuvu anakola omulimu gw’okubasembeza, okubamatiza, era n’okubakyusa.


AUDIO! UNEB efulumizza pulogulamu y’okuwandiisa abayizi ba P7, S4 ne S6, omwavu waakufa – The Bridge Uganda\nEkitongole ekivunaanyizibwa ku bigezo ekya Uganda National Examination Board (UNEB) kiwadde amassomero wiiki 5 zokka okuwandiisa abayizi abalina okutuula ebigezo.\nJanipher Kalule mwogezi wa UNEB agamba nti amassomero galina wiiki 5 okuva nga 15, October, 2021 okutekateeka okuwandiisa abayizi.\nMungeri y’emu agambye nti amassomero gasobola okweyambisa enkola y’omutimbagano okuwandiisa abayizi eya ‘E-registration’.\nEddoboozi lya Kalule\nOkusinzira ku ntekateeka ya UNEB, abayizi ba P7 balina okusasula ssente shs 34,000 ate singa omuyizi yenna alwawo okusindika ssente, alina okuwa 68,000 ez’okulwawo.\nAba S4 ssente shs 164,000 ate abayizi mu masomero ag’obwannanyini balina okwongeramu shs 15,000 ate abayizi ba S6 shs 186, 000 ate abayizi mu masomero ag’obwannanyini balina okwongeramu shs 18,000.\nOluvanyuma lw’omukulembeze w’eggwanga Yoweri Kaguta Museveni okuggala amassomero mu ggwanga lyonna mu March wa 2020 ng’emu ku ngeri y’okutangira Covid-19 okusasaana, abayizi abali mu mwaka gwabwe ogusembayo bazzeemu okusoma nga 15, October, 2020 era bagenda kutuula ebigezo byabwe wakati wa March – May, 2021.


Bukedde Online - Kkamera ziyambye okulaga abatemu kyokka poliisi teyambye bakoseddwa\nAb’e Kalungu balangiridde amateeka amakakali...\nEbipya ku by'okufa kwa Mugabe\nAdded 9th September 2019\nKKAMERA za poliisi ez’oku nguudo n’ezobwannannyini, y’emu ku nteekateeka za Pulezidenti Museveni ekkumi ze yateekawo okulwanyisa obumenyi bw’amateeka. Awamu zibadde ziyambye ate awalala, abalina okuzeeyambisa okukwata abamenyi b’amateeka beesuuliddeyo gwannaggamba.\nKkamera z’oku luguudo.\nPoliisi eri ku ddimu okubunyisa kkamera ku nguudo mwasanjala zonna mu ggwanga ne tawuni okwetooloola eggwanga okusobola okumalirawo ddala obumenyi bw’amateeka.\nNga April 26, 2019, Palamenti yakkiriza Gavumenti okwewola doola obukadde 104 mu za Uganda, 384,800,000,000/- okuva mu Standard Chartered Bank ez’okugula kkamera mu kaweefube w’okumalawo obumenyi bw’amateeka.\nEmirundi mingi, kkamera zikutte abamenyi b’amateeka mu bifo eby’enjawulo kyokka ababa babbiddwa bwe batwala okwemulugunya kwabwe ku poliisi, tebayambibwa.\nOkuva poliisi lwe yatandika okubunyisa kkamera ku nguudo mwasanjala n’ebibuga mu ggwanga, eyali omuduumizi wa poliisi mu ggwanga Gen. Kale Kayihura yalagira abantu abeesobola okuteeka kkamera ku bifo we bakolera.\nMu ttemu lya mirundi ena, kkamera z’obwannannyini zikutte abatemu enfunda ssatu n’eza poliisi ne zikwatayo omulundi gumu n’abanyakula amasimu n’obusawo mu kalipagano k’ebidduka.\nNga June 30, 2019, kkamera z’essomero lya St. Marcelino e Mengo Kakeeka, zayambye nnyo poliisi okukwata akabinja k’abatemu Young Mulo ne John Bosco Mugisha abaatuze owa bodaboda Derrick Mulindwa oluvannyuma ne bamukuba ennyondo emirundi musanvu nga tebannatwala pikipiki ye.\nBright Kaliisa, abatemu ab’ebijambiya baamuteeze ku mulyango gwe nga July 29, 2019 ne bamutemaatema ne batwala ebintu bye ebyomu nnyumba.\nPoliisi okukwata abatemu, yeesigamye ku katambi ka kkamera eziri ku kizimbe Kaliisa kw’apangisa ezaakutte abatemu.\nNga August 28, kkamera za Supermarket ya Green Apple Fast Foods e Lungujja, ze zaasoose okulaga abatemu abaawambye omuwala Maria Nagirinya ne ddereeva we Ronald Kitayimbwa ne babatta emirambo ne bagisuula e Mukono mu lusenyi lw’e Nakitutuli ku kyalo Ttakajjunge.\nKkamera za poliisi e Kinnawattaka, nazo zaakoze omulimu munene okukwata ekifaananyi ky’omusajja eyabadde mu kikooti ekimyufu nga munda ayambadde essaati njeru n’enkoofi ira ku mutwe eyabadde mu mmotoka ya Nagiriinya.\nOmusajja ono, muto wa Nagiriinya gwe yali abeera naye e Lungujja mu Nabisasiro zooni gwe yalaba ng’ali n’omusajja omulala nga basitudde Nagiriinya bamusindika mu mitto gy’emmotoka emabega nga tebannamubuzaawo.\nPoliisi yasaasaanyizza ebifaananyi by’omusajja eyakwatiddwa ku kkamera abantu bagiyambeko okumuzuula.\nMu kiro ekyakeesezza Olwokutaano, Merina Tumukunde yattiddwa n’omusajja omulala Joshua Nteireho nga bali mu mmotoka kika kya Toyota TX ku Entebbe Express Way. Abaabasse baabakubye masasi.\nMu mmita nga 100 okuva we baabattidde, waliwo kkamera ya poliisi era eno, yabadde ekwata ebyabadde bigenda mu maaso byonna.\nEbifaananyi ebyakwatiddwa, poliisi by’esuubira okweyambisa okukwata abatemu n’okuzuula ekituufu ekyabaddewo.\nEnfunda nnyingi poliisi ezze yeeyambisa kkamera naddala ezaateekebwa ku ssaawa ya kkwiini okukwata abanyakula obusawo n’amasimu mu kalipagano k’ebidduka ku Shoprite ne batwalibwa mu kkooti.\nDavid Kizito Sengoye, alina supermarket mu Kakajjo e Bweyogerere agamba nti, ababbi baakamubba mu dduuka enfunda ssatu.\nEnfunda ebbiri, baatwala ebintu ate omulundi omulala, omukuumi yabakanga ne badduka.\nYagambye nti bwe baasooka okumubba, baasala eddirisa ne bayingira ne beggulira oluggi lw’emmanju ne batwala bye baayagala ate omulundi ogw’okubiri, baali bapanze obutebe bawalampe bayite mu bumooli bagwe munda omukuumi n’abalabuukirira.\nAbabbi bataano, baagenze ku dduuka lye nga beefudde abaagala okugula ebintu, omu ku bawala yabadde ayoza ngoye ate omulala ng’ali mu dduuka.\nOmu ku babbi yagenda awaali ayoza engoye n’amuliimisa ate omulala n’asigala ng’alabiriza.\nOmubbi owookusatu yagenda ku kkaawunta awali omuwala omulala eyali asigadde munda olwo ababiri ne bagenda mu masa ne bapakulula omwenge n’obuloosa ne babitwala.\nYagambye nti, akimanyi poliisi teyamba bantu babbiddwa kubanga ebintu byafuuka bya nguzi okufuna obwenkanya ate bw’otwalayo omusango, abaserikale banoonya ababbi ne babafuna ne babaggyamu ssente ne babata.\n“Eggwanga lyaffe obumenyi bw’amateeka Katonda yekka yamanyi ddi lwe bulikoma kubanga abalina okutuyamba tebeefi irayo ne kkamera ze twagula tulinga abamala ebiseera.” Ssengoye bwe yagambye.\nMu kitundu ky’e Kyengera mulimu kkamera eziwera ekkumi naye bw’ofuna obuzibu mu maaso ga kkamera tosobola kuyambibwa mu kufuna katambi kkamera ke yakutte.\nTom Ssebugwawo ng’ono kansala w’e Kyengera Central era mutuuze agamba nti muganda we, Joseph Sewankambo gwe baatulugunyiza mu maaso ga kkamera ng’ekirungi teyafa, naye baagenda ku poliisi nga basuubira okuyambibwa okuyita ku kkamera ng’ebawa obutambi bwe yakwata basobole okukwata abaamutulugunya naye tebaayambibwa.\n“Bwe twatuuka ku poliisi abaserikale baatugamba nti eyo kkamera ebadde tennaba kutandika kukola, era ne batugamba nti tebalina kya kutukoleera. Twavaayo ku poliisi nga tetuyambiddwa. Nze ng’omukulembezenalaba nga zino kkamera ziriwo nga kiguumaaza. Ebifo ebiriraanye Kampala bye bisuubirwa okubaamu kkamera ezikola naye ate mu byalo olwo kinaaba kitya?”\nAgattako nti poliisi yeesuuliddeyo gwannaggamba ku kukuuma abantu, tekyakola nga bwe kyali edda nga paatulo eyitamu n’erawuna, beesize kkamera nti ziraba kyokka nga ne bwe ziba zirabye tebalondoola, ne kiwa omubbi oba omutemu okugenda mu maaso ng’akola byonna by’ayagala.\nFrancis Lubowa, kitaawe wa Nagirinya yagambye nti, ssinga poliisi yabadde ekoze obwangu, yandibadde esobola okweyambisa kkamera n’ekwata abatemu nga muwala we tannattibwa.\nYannyonnyodde nti, bwe baawambye muwala we, yasitukiddemu n’agenda e Lungujja gy’abadde asula we yavudde okugenda ku poliisi y’e Busega – Kibumbiro Nakidde gye yabadde addukidde okuggulawo omusango.\nLubowa yagambye nti, bwe baatuuse ku poliisi e Nateete, baasanzeewo omuserikale eyabadde awanise amagulu ku mmeeza n’omulala eyabadde mu ngoye eza bulijjo ne babagamba nti balina kugenda Katwe.\nBwe baatuuse e Katwe, ab’e Katwe baagezezzaako okukebera ku kkamera ne babagamba nti, mmotoka bagirabye edda Kinawattaka ne basemba okugiraba ng’eri Kireka egenda wabula ng’erimu omuntu omu eyabadde ayambadde jjaketi emmyufu.\nYagasseeko nti, ab’e Katwe baabasindise ku poliisi ya Old Kampala ne babagamba nti be balina kkamera eziraba okusukka Kireka.\nYagambye nti, baabagambye baddeyo e Katwe n’ab’e Katwe ne babagamba nti, babadde tebalina ngeri yonna gye basobola kubayambamu ne babasindika baddeyo e Nateete.\nBazzeeyo e Nateete ate abaayo ne babagamba nti, balina okudda e Katwe kubanga be bakola ku kkamera ezaakutte mmotoka ng’etwala Nagiriinya.\nYagambye nti, e Katwe baabagambye nti bakwatagane n’amyuka akulira okunoonyereza ku buzzi bw’emisango mu Kampala South eyalagidde ab’e Nateete okutuyamba wabula era ne babazzaayo e Katwe.\nYagambye nti, omuserikale gwe baasanze e Katwe yabagambye nti, akulira okunoonyereza ku buzzi bw’emisango ku poliisi e Nateete ye yabadde ateekeddwa okugoberera ensonga sib a famire kuzunga wano na wali.\nJennifer Nakibuuka alina Supamaketi e Bulenga y’omu ku balina obulumi oluvannyuma lw’ababbi okunyaga ebintu ne babitwala wabula kkamera ne zibakwata.\nNakibuuka yatwala okwemulugunya ku poliisi era ne bamutegeeza nti bali mu kunoonyereza, wabula gugenda mu mwaka ng’ababbi tebakwatibwanga. Obulumi bwa Nakibuuka tebwawukana ku bwa Kato Mulongo alina situdiyo e Wandegeya ku University Plaza.\nAbabbi baamenya edduuka mw’akolera ne banyaga kompyuta ze n’ebintu ebirala ebyali mu dduuka kyokka kkamera eziri ku kizimbe ne zibakwata.\nEnsonga Kato yazikwasa poliisi y’e Wandegeya era n’agikwasa n’akatambi akaakwatibwa kkamera nga kalaga omubbi ng’amenya era nga kamulaga ng’afuluma edduuka n’ekisawo mwe yali apakidde kompyuta.\nPoliisi yakwata omukuumi ayambeko mu kunoonyereza wabula oluvannyuma n’emuyimbula era ensonga zino nazo zikunukkiriza mu mwaka nga tewali kituukiddwaako mu kukwata abatemu abalabikira ku kkamera.\nKKAMERA ZITUYAMBYE OKUKWATA ABABBI – POLIISI\nAmyuka omwogezi wa poliisi mu ggwanga, Polly Namaye yagambye nti, kkamera zibayambye okukwata ababi, abatemu n’abamenyi b’amateeka abalala.\nYagambye nti, kkamera ze zaabayambye okukwata abamenyi b’amateeka abawerako ne babatwala ne mu kkooti. Yagambye nti, kkamera ze zaabayambye okukwata Young Mulo, John Bosco Mugisha n’akabinja konna bwe babadde batta ababodaboda, mu Kampala wakati, zibayambye okukwata abanyakula amasimu n’abalala.\nLipoota ku nfa ya Kaweesi eruma\nPulezidenti atongozza kkamera okulwanyisa obumenyi bw'amateeka


Bukedde Online - Katonga guwaguzza mmotoka tezisala\nBasabye akaduukulu k’e Nalufenya kaggalwe...\nOmugagga Ssemwanga assizza ogw'enkomerero:...\nAbantu babaweeka buweesi okusomoka omugga Katonga.\nBANTU abakozesa oluguudo oluva e Masaka okudda e Gomba amagezi gazzeemu okubeesiba olw’omugga Katonga ogwajjudde ne gubooga era kati emmotoka tezikyasomoka. Embeera eno egootaanyizza ebyentambula ng’esinze okukosa abasuubuzi abagenda okuva e Gomba ne disitulikiti eziriraanyeewo nga babitwala e Masaka n’okweyongerayo n’abava e Masaka okutunda e Gomba n’emiriraano ebintu.\nMu April ne May wa 2016, omugga guno we gwawulira disitulikiti y’e Kalungu ku Gomba gwajjula amazzi ne gasalako ekkubo okumala emyezi etaano nga tewali mmotoka esomoka. Bassentebe owa Kiryamenvu - Kiryannongo e Kifampa mu Kabulassoke - Gomba, Fenekansi Beebwa Sserwadda n’ow’e Lwabenge mu Kalungu, David Sseggawa bategeezezza nti omugga gubakutuddeko.\n“Wadde abavubuka bakyagezaako okusomosa ku bantu ku bigere ne pikipiki, tulina okutya kubanga amazzi geeyongera bungi era obudde bwonna balemererwa”, Sserwadda bwe yategeezezza. Sseggawa agasseeko nti n’olutindo wakati amazzi gatandise okulutwala ng’obudde bwonna lusobola okubumbulukuka era ekitundu ekinene kiyinza okutwalibwa.\nOmusango bagutadde ku kitongole ky’ebyenguudo ekya UNRA ne gwe kyakwasa ttenda y’okululabirira olutindo luno okululabirira okumala emyaka esatu Ying. Benon Mugarura. Baagambye nti, olutindo lwetaaga kusitula ne bassaamu ebigoma ebineneko oba okuzimbibwamu olutindo oluli ku luguudo lwa Kampala - Masaka nga kijja kuyamba amazzi obutaluziba buli sizoni ya nkuba.\nOmugga Katonga gukuluggusa amazzi okuviira ddala mu Bunyoro ne gukuhhaanyizzaako eg’emigga emirala okuli Nabajjuzi ogusibuka e Masaka olwo ne gutwala amazzi gano mu nnyanja Nalubaale mu bitundu by’e Buganga n’amalala ne gayitira mu lusenyi lwa Lwera ne gatuuka ku nnyanja.\nBassentebe Sseggawa ne Sserwadda basabye Pulezidenti Museveni nga mutuuze munnaabwe e Kisozi mu Gomba abalowoozeeko. Abatuuze nabo basabye ababaka ba Palamenti aba Gomba ne Kalungu nabo batuuse obuzibu bwabwe mu Palamenti kubanga embeera ebayitiriddeko.\nMu kiseera kino, abavubuka abagumye okusomosa abantu babaggyako wakati wa 2,000/- ne 3,000/- ate abaana 1,000/- ng’obugaali n’e pikipiki nabyo babiggyako ssente zaabwe. Mmotoka ezikwamye kasiringi y’ezisika.\nTocamuukirira na nkuba etonnya, lindako sizoni tennaba kutandika


Bukedde Online - Bayimirizza abazimba ku ttaka lya Leerwe\nBy Tony Kayemba ne Madinah Ssebyala\nRDC Kawonawo (mu katono) ng’ayogera eri bassentebe b’ebyalo omuyita oluguudo lw’eggaali, wamu n’abaakakiiko akalondoola ettaka ly’eggaali y’omukka.\nOMUBAKA wa Pulezidenti mu Munisipaali y'e Kira, Isaac Kawonawo ayimirizza bonna abazimba ku bibangirizi by'ettaka ly'eggaali y'omukka mu Kira.\nKiddiridde akakiiko akaakola okunoonyereza ku ttaka ly'eggaali y'omukka akaalondebwa minisita w'ebyenguudo n'entambula, Katumba Wamala okuvaayo okulinoonyerezaako n'ekigendererwa ky'okuliggya ku bantu abaalisengako, basobole okuliddiza ekitongole.Kawonawo yasabye bassentebe b'ebyalo okufuna amannya g'abantu bonna abali ku ttaka lino abasulako n'abakolerako, okumanya omuwendo gwabwe omutuufu ng'emirimu gy'ekitongole teginnatandika.\nYakuutidde ab'ekitongole kino okulaba nga bayamba kw'abo abalina ebiwandiiko ku ttaka lino obutamala gabagobaganya n'abasaba okutwala enkiiko zino mu bantu babamanyise ekigenda mu maaso.\nKawonawo bino yabyogeredde ku kitebe kya munisipaali y'e Kira, mu lukuηηaana lwe yayise okusisinkana ab'ekitongole kya Leerwe abanoonyereza ku ttaka lyayo, wamu ne bassentebe b'ebyalo omuyita eggaali y'omukka.\nWilliam Wilber Kototyo ssentebe w'akakiiko akanoonyereza ku ttaka lino, aka‘Uganda Railway Corporation Land Investigation Committee'.\nYategeezezza ng'entambula y'eggaali y'omukka mu Uganda bwe yayonooneddwa abantu ab'enjawulo abakolera ku nguudo zino kw'ossa n'abo abazimba ku ttaka lya Leerwe nga kye kimu ku bireeseewo obubenje ku luguudo lw'eggaali, abayiwako kasasiro, abookerako kasasiro n'abakolerako.\nYasabye abalina ebyapa n'endagaano oba ekiwandiiko kyonna ku ttaka lino, babireete babayambeko okumanya ekituufu.\nHussein Kyazze akulira ebikwekweto mu kitongole kino yasabye bassentebe\nokwewala okuyingiza ebyobufuzi mu nsonga zino nga n'abamu baagaana abantu okwamuka ebitundu bino ekisibye omulimu okugenda mu maaso.


Bukedde Online - Fik Fameica akyepena ebya kkooti\nFamire ya Bebe ne Bobi bakoze obubadi nga ...\nAdded 12th September 2020\nOMUYIMBI Shafic Walukagga amanyiddwa nga Fik Famaica ne polodyusa Martin Musoke amanyidwa nga Artin Pro, kirabika batya okugasimbagana n’omulamuzi.\nW'owulirira bino nga bakyali mu kwepena okukwata empapula za kkooti ku musango ogwabawawaabirwa ogw'okukuba oluyimba oluvvoola ekitiibwa ky'abakyala.\nKu Lwokusatu, ofi isa wa kkooti Josephat Byamugisa yagenze ku ofi isi za pulodyusa Artin Pro e Makindye mu Kizungu okumuwa empapula ezimuyita okweyanjula mu kkooti nga December 1, 2020 ku nsonga z'oluyimba lwa "My Woman my Property" abaamuwawaabira lwe bagamba nti luvvoola ekitiibwa ky'omukyala kyokka ono empapula yagaanye okuzikwata n'alagira ofi isa wa kkooti anoonye munnamateeka we gw'aba azikwasa.\nOluvannyuma ofi isa wa kkooti yakubidde Fik Famaica essimu ng'amubuuza w'aba amusanga okumuwa empapula.\nOno yamwanukudde nti ‘ye ebya kkooti tebimanyi empapula tajja kuzikwata bamwesonyiwe, Omanyi Muky. Praidisia Nagasha ow' e Mbarara ng'ayita mu bannamateeka be aba Newmark Advocates yadduukira mu kkooti n'awawaabira Fik Famaica, pulodyusa Artin n'ekitongole ekivunaanyizibwa ku bifulumira ku mpewo ekya UCC ku luyimba My Property.\nEmanuel Tumwebaze munamateeka wa Nagasha agamba nti omuntu waabwe awakanya ekya Fik Famaica okussa ebbeeyi y'abakazi ng'abageza ku bintu ebitalimu makulu mu luyimba luno ng'abayita obugaati, chapati, yogati n'ebirala bye yateeka mu luyimba luno era ayagala kkooti eragire UCC okuluyimiriza okuzannyibwa ku mpewo.\nAyagala Artin Pro ne Fik Famaica beetondere abakyala n'abawala bonna mu ggwanga mu lwatu ku mikutu gy'amawulire ne "Social media" ate era Fik Famica amuliyirire ssente zonna zanaaba atadde mu musango guno.\nNagasha mu kuwaaba kwe era alaga nti aludde ng'agoberera ennyimba z'abayimbi nga waliwo n'ennyimba endala ez'omuyimbi Famaica ezitatuukana na mutindo nga olwa Kutama ne Byenyenyenya.\nMunnamateeka wa pulodyusa Artin Pro ayitibwa Vesta Makaka owa Vemak Legal consultant yategeezezza owoolugambo waffe nti empapula tebannazifuna. Wano abalala we beewuunyirizza nti okwo si kwekangabiriza!\nOMUYIMBI Shafi c Walukagga\namanyiddwa nga Fik Famaica\nne polodyusa Martin Musoke\namanyidwa nga Artin Pro, kirabika\nn'omulamuzi. W'owulirira bino nga\nbakyali mu kwepena okukwata\nempapula za kkooti ku musango\noluyimba oluvvoola ekitiibwa\nky'abakyala. Ku Lwokusatu, ofi isa\nwa kkooti Josephat Byamugisa\nyagenze ku ofi isi za pulodyusa\nArtin Pro e Makindye mu Kizungu\nokumuwa empapula ezimuyita\nokweyanjula mu kkooti nga\nDecember 1, 2020 ku nsonga\nz'oluyimba lwa "My Woman my\nProperty" abaamuwawaabira lwe\nbagamba nti luvvoola ekitiibwa\nky'omukyala kyokka ono empapula\nyagaanye okuzikwata n'alagira\nofi isa wa kkooti anoonye munnamateeka\nwe gw'aba azikwasa.\nOluvannyuma ofi isa wa kkooti\nyakubidde Fik Famaica essimu\nng'amubuuza w'aba amusanga\nokumuwa empapula. Ono yamwanukudde\nnti ‘ye ebya kkooti tebimanyi\nempapula tajja kuzikwata\nbamwesonyiwe, Omanyi Muky.\nPraidisia Nagasha ow' e Mbarara\nng'ayita mu bannamateeka be aba\nNewmark Advocates yadduukira\nmu kkooti n'awawaabira Fik Famaica,\npulodyusa Artin n'ekitongole\nekivunaanyizibwa ku bifulumira\nku mpewo ekya UCC ku luyimba\nMy Property. Emanuel Tumwebaze\nmunamateeka wa Nagasha agamba\nnti omuntu waabwe awakanya\nekya Fik Famaica okussa ebbeeyi\ny'abakazi ng'abageza ku bintu\nebitalimu makulu mu luyimba luno\nng'abayita obugaati, chapati, yogati\nn'ebirala bye yateeka mu luyimba\nluno era ayagala kkooti eragire\nUCC okuluyimiriza okuzannyibwa\nku mpewo. Ayagala Artin Pro ne\nFik Famaica beetondere abakyala\nn'abawala bonna mu ggwanga mu\nlwatu ku mikutu gy'amawulire ne\n"Social media" ate era Fik Famica\namuliyirire ssente zonna zanaaba\natadde mu musango guno. Nagasha\nmu kuwaaba kwe era alaga\nnti aludde ng'agoberera ennyimba\nz'abayimbi nga waliwo n'ennyimba\nendala ez'omuyimbi Famaica\nezitatuukana na mutindo nga olwa\nKutama ne Byenyenyenya. Munnamateeka\nwa pulodyusa Artin Pro\nayitibwa Vesta Makaka owa Vemak\nLegal consultant yategeezezza\nowoolugambo waffe nti empapula\ntebannazifuna. Wano abalala we\nbeewuunyirizza nti okwo si\nLangi ezaaka zindabisa bulungi


OBUDDE BWA MUKENENYA BUWEDDEKO, MINISITULE ETONGOZZA ENKOLA EMPYA – CBS FM\nOBUDDE BWA MUKENENYA BUWEDDEKO, MINISITULE ETONGOZZA ENKOLA EMPYA\nin Amawulire, blog, Features, Health, News\nMinisita Jane Ruth Acheng ng’atongoza Enkola ya ‘TIME UP HIV\nBya Davis Ddungu\nMinistry y’eby’obulamu mu Uganda n’ekitongole kya America ekivujjirira eby’obulamu ekya USAID, batongozza kawefube atuumiddwa “Time Up HIV”, agendereddemu okulwanyisa siriimu n’okutema empenda ezinayamba Uganda okutuuka ku birooto byayo ebyokumalawo siriimu ng’omwaka gwa 2030 tegunayita.\nKawefube ono agendereddemu okulaga abantu nti akadde kaweddeyo okutuukiriza ekirooto bya Uganda byeyeyama okuteekesa mu nkola.\nWasigaddeyo kati emyaka 8 gyokka okutuuka mu 2030, ssonga esigadde emyaka 3 gyokka okutuuka kukirooto kya 2025 ekyokulwanyisa siriimu wakiri ebitundu 95%.\nMinistry y’eby’obulamu egamba nti obulwadde bwa siriimu mu Uganda bukendeddeko okutuuka ku bitundu 5.4% okuva ku bitundu 6.2%, ssonga n’omuwendo gw’abafa ekirwadde kino gukendeddeko n’ebitundu 60%.\nAbantu abakwatibwa akawuka buli mwaka omuwendo gukendeddeko okuva ku bantu 53,000 buli mwaka okudda ku bantu 38,000.\nMinister w’ebyobulamu, Dr Jane Ruth Acheng abadde ku kitebe kya ministry y’eby’obulamu e Wandegeya mu Kampala enkya y’aleero nalabula nti newankubade obulwadde bukendeddeko banna Uganda tebasaanye kweyibaala.\nAnnyonyodde nti Uganda y’emu ku mawanga agasoose mu Africa okulwanyisa akawuka ka mukenenya, okutuuka okukakendeeza n’ebitundu 90%, abantu bamanyi bwebayimiridde, abali ku ddagala nabo bamanyi emisinde akawuka kwekasaasaanira mu mibiri gyabwe.\nOmukungu amyuka avunanyizibwa ku by’obulamu mu kitongole kya USAID, Aleathea Musah, agamba nti gavumenti etadde nnyo essira kukulwanyisa Covid 19 neragajjalira endwadde endala naddala eya Mukenenya.


Bukedde Online - Lipooti ku ddwaaliro lya KCCA eryatundibwa etiisa\nLukwago (ku ddyo) mu lukiiko.\nMU lukiiko Loodi Mmeeya Erias Lukwago mwe yayombedde olwa Gavumenti okusala ssente zegenda okuwa KCCA, yayanjudde lipooti eyakoleddwa Ssaabaluggamya w'ebitabo bya gavumenti ku ddwaaliro lya KCCA eryatundibwa ku luguudo lwa Nkrumah mu 2008.\nYagambye nti amaze emyaka ng'asaba lipooti eraga engeri gye lyatundibwa. Lipooti yafulumiddeko omukono gwa John Muwanga. Lipooti eraga nti eddwaaliro lyatundibwa mu bukyamu, gattako ettaka kwe lyali litudde n'okumenyebwa kyali kimenya mateeka.\nYasinzidde kuno n'alabula buli eyeenyigira mu kutunda eddwaaliro lino nti waakunoonyezebwa era avunaanibwe. Yagambye nti abeenyigira mu kutunda eddwaaliro lino bagenda kukozesebwa nga kyakulabirako eri abalala abazze bagula ebintu bya gavumenti.\nMINISITA TALINA BUYINZA KU BIPANDE BY'ABEESIMBYEWO\nKu bannabyabufuzi abatimba ebipande ku nguudo mu Kampala, Lukwago yagambye nti minisita wa Kampala talina buyinza kuyimiriza bannabyabufuzi kubitimba. Yategeezezza nti tewali tteeka ligaana munnabyabufuzi kutimba kipande ku nguudo mu kibuga n'akkaatiriza nti obuyinza bwonna buli mu kakiiko ka byakulonda.


Bukedde Online - Gaagano Amayumba agaazimbwa n'esswagga!\nBazadde ba Dr. Nyanzi eyeeyambudde bamulag...\nTHE KUWAIT COBRA TOWER Kino kimanyiddwa nga Burj Cobra. Biri mu nteekateeka y’okuzimbibwa nga kye kimu ku bisuubirwa okukyusa ekifaanannyi kya Kuwait. Aba CGI firm ne (CDI Gulf International) be baakwata ddiiru y’okukizimba.\nATANNAYITAAYITA yatenda nnyina okufumba. Ng’okyatenda ebizimbe by’omu Kampala nga wooteeri ya ‘Kampala Hilton Hotel’ okuba eby’omulembe olw’endabika, obuwanvu n’enzimba ku muntu atambuddeko mu nsi z’ebweru bino biwero.\nBw’otuuka mu bibuga by’ensi ez’enjawulo naddala ezaakula edda, osanga ebizimbe by’otunuulira ne weewuunya amagezi n’obuyiiya bw’abayinginiya bwe bateekamu nga babizimba.\nTebikoma ku kya kuba bya bbeeyi wabula mawuuno gennyini okuviira ddala ku dizayini zaabyo ezifudde ebibuga bino eby’obulambuzi ebisitula abagagga, bassereebu, bannabyabufuzi n’abantu abalala ne basasula obuwanana okubirabako.\nFfe wano twalina Masiro ng’enzimba yaago esamaaliriza n’Abazungu bwe baali tebannagakumako muliro.\nPIANO HOUSE Dizayini yaakyo yakolebwa mu kifaananyi kya ggita. Kisangibwa mu China nga kyazimbibwa mu 2007 mu kibuga Huainan. Pulaani yaakyo yakubibwa aba ‘Heei University of Technology’. Mulimu ebisenge mwe bateeseza, mwe bakolera embaga n’emikolo emirala.\nABSOLUTE WORLD Obuzimbe buno obubiri obuwanvu nga buliko enju ezipangisibwa okusulamu bwe bumu ku bizimbe ebitaano ebikola ‘Absolute City Centre Development’ mu Mississauga, Ontario mu Canada. Bwa kkampuni ya Fernbrook Homes and Citizen Development Group Bwazimbibwa wakati wa 1998 ne 2000. Bwonna buliko ffuuti ezisukka mu 500.\nTHE CRESCENT MOON TOWER Dubai kye kimu ku bibuga ebisingamu ebizimbe eby’omulembe mu nsi. Eno gy’osanga Burj Khalifa ekisinga obuwanvu ne Dubai Mall ekisinga obunene mu nsi yonna. Kyokka bano buli lukya bongera kuyiiya. Kati bazimba ekizimbe ekifaanana ng’omwezi akabonero k’eddini y’Obusiraamu. Kya myaliiro 33 nga kizimbibwa ku Za’abeel Park, mu bukiika kkono bwa Dubai World Trade Centre.\nAMASIRO G’E KASUBI: Wano tulina Amasiro g’e Kasubi we baziika Bassekabaka ba Buganda. Enzimba yaago ebadde esamaaliriza n’Abazungu okutuuka mu 2010 lwe gaakwata omuliro. Buganda ng’eri wamu ne Gavumenti eya wakati baatandika eddimu ly’okugazzaawo era omulimu gutambula bukwakku. Wabula mu 2001, gaafuuka UNESCO World Heritage Site\nTHE CYBERTECTURE EGG Ekizimbe kino ekyazimbibwa mu kifaanannyi ky’eggi ly’enkoko kisangibwa Mumbai mu Buyindi. Pulaani yaakyo yakubibwa James Law Cybertecture International nga kiriko emyaliro 17. Ekizimbe kino kijjudde ofiisi z’abantu ne kkampuni. Baakozesa tekinologiya ew’omulembe nga bakizimba. Kitudde ku bugazi bwa 32,000sqm.\nKatonda ebintu bye yawa Uganda ebigifuula ekkula


Bukedde Online - Maama w’abaana yakkiriza okunfumbirwa mu bulwadde\nMaama w’abaana yakkiriza okunfumbirwa mu bulwadde\nOmusajja tatugulira mmere\nBy’olina okumanya ku musajja gw’ogenda okufumbirwa...\nMu butuufu saalowooza nti nnyinza okuba n’akawuka ka siriimu okutuusa muto wange lwe yandeetera omusawo awaka eyanzigyako omusaayi. Ono ye yazuula nga bwe nnalina akawuka.\nNNALI ddereeva ku siteegi y’e Namasuba,-Zzana mu Kalittunsi okumala emyaka 13. Ekyannemesa okugenda mu maaso n’omulimu gwange bwe bulumi bw’amagulu obwanzingako.\nNze Deo Ssemwogerere 46, mbeera Temangalo mu Wakiso. Mu 2006 embeera z’obulamu bwange zaakyuka. Amagulu gannuma ne gantuusa mu mbeera y’obutakyasobola kuvuga mmotoka bwentyo ne nzira ewa muto wange okufuna obujjanjabi.\nMu mwaka ogwo ogwa 2007 yantwala mu ddwaaliro e Mulago ne ntandika obujjanjabi. Nnatandikira ku septrine okutuusa emyaka ebiri n’ekitundi egiyise lwe banteeka ku ARVS.\nEddagala linkoledde omulimu ogutagambika kubanga okuva olwo, embeera y’obulamu bwange yalongooka. Amagulu agaali gansuza nga nkikijjana gaawona era mu kiseera kino nsobola bulungi okuddukanya emirimu gyange egy’okulima.\nWabula wakati mu mbeera y’obulwadde, nnafuna omukyala. Newankubadde nnamubuulira ku mbeera y’obulamu bwange, yakkiriza okunfumbirwa era kati myaka munaana nga tuli mu bufumbo mwe tuzaalidde abaana. Omukyala n’abaana tekuli alina bulwadde buno.\nMu kiseera kino nkola gwa kulima kyokka ssente ezivaamu tezinsobozesa kufuna bujjanjabi na kweyimirizaawo. Ate ne bannange ku siteegi bandekerera.Wano we nsabira asobola okubaako engeri gy’annyambamu naddala ey’okumpa omulimu gw’obwa ddereeva okuntuukirira ku ssimu: 0774012154\nEbigenda okukuyamba okuyita mu musana omwezi ogusigaddeyo


Kadaga addusiddwa mu ddwaliro e Nakasero ng'ali bubi, Museveni agenzeeyo okumulaba - Watchdog Uganda\n22nd March 2019 at 13:29\nOMUKUBIRIZA w’olukiiko lwe Ggwanga olukulu Rebecca Alitwala Kadaga addusiddwa mu ddwaliro e Nakasero ng’ali bubi, ekiwalirizza ne Pulezidenti Yoweri Museveni okuwuubayo ku lubu lwe kigere yetegereze embeera eliwo.\nKitegerekese nti Kdaga obulwadde bwamutandika ku lw’akuna olw’eggulo, bwe yali yakava ku lugendo mu Ggwanga lya Morocco ne mu America gye yamala ennaku 10 nga akola emirimu gye Ggwanga.\nKigambibwa nti oluvanyuma lw’okukola ennyo nga ali emitala wa Mayanja yafunamu obugonvu, era n’akomawo nga teyewulira bulungi, wabula obulwadde bwe bwanyinyitidde kwe kuddusibwa mu ddwaliro e Nakasero.\nKino kiwalirizza Pulezidenti Museveni okuyimiriza emmotoka ze, n’agendayo mu ddwaliro amulabeko nga bwali, era amusanze mu kifo awakuumirwa abalwadde abayi (Intensive Care Unit), mu ddwaliro munda ayingiddeyo yekka, nga bonna baabadde agenzeeyo nabo abalese wabweru.\nWabaddewo entekateeka z’okumujja e Nakasero atwalibwe mu ddwaliro eddala kyokka kitegerekese nti okugendayo kwa Pulezidenti kwe kukereyesezza ensonga zonna.\nOmuwandiisi wa Kadaga ow’ekyama Sam Obbo agambye nti Sipiika yalumbiddwa ekirwadde ekisibuka kku bukoowu, oluvanyuma lw’okumala ennaku eziwerako nga tafuna kuwummula kumala.\nAgambye nti abadde bweru wa Ggwanga nga aliko enkungaana ezibaddemu okw’ogerera eddemb ly’abakyala n’abaana ba Uganda saako ne Nsi yonna okutwalira awamu.\nTags: Nakasero HospitalRebecca KadagaYoweri Kaguta Museveni\nApolot in Austria for two bouts


Ssaayansi mu Bulamu Obwa Bulijjo\nOMUTWE OGULI KUNGULU Engeri Ssaayansi gy’Atuganyulamu\nOMUTWE OGULI KUNGULU Ssaayansi by’Atasobola Kukola\nOkusigala ng’Oli Musanyufu Wadde ng’Okaddiwa\nEBYAFAAYO EBIKWATA KU BULAMU BW'AB'OLUGANDA Eky’Obusika Ekiganyudde Emirembe Musanvu\nOmulabe wa Kristo y’Ani?\nBayibuli Kitabo Ekirimu Amagezi g’Abantu?\nOmunaala gw'Omukuumi | Jjuuni 2015\nBISOME MU Afrikaans Albanian Amharic Armenian Aymara Batak (Toba) Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chiyao Chokwe Cibemba Croatian Czech Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Haitian Creole Hebrew Hiligaynon Hmong (White) Hungarian Iban Icelandic Igbo Iloko Indonesian Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Lhukonzo Lingala Lithuanian Lucholi Luganda Lunyankore Luo Luswayiri Luswayiri (Congo) Luvale Luwalabu Macedonian Malagasy Mam Mambwe-Lungu Maya Mazatec (Huautla) Mongolian Moore Myanmar Nahuatl (Central) Nahuatl (Huasteca) Ndebele (Zimbabwe) Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Quichua (Imbabura) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wayuunaiki Xhosa Yoruba Zande Zapotec (Isthmus) Zulu\nEBIKWATAGANA N’EBIRI KUNGULU | SSAAYANSI ADIBIZZA BAYIBULI?\nEngeri Ssaayansi gy’Atuganyulamu\nEnkuluze emu egamba nti, ssaayansi kwe “kunoonyereza n’okwetegereza ebintu eby’omu butonde ng’oyitira mu kugezesa n’okupima ebintu ebitali bimu.” Okukola ebintu bino guba mulimu gwa maanyi nnyo. Bannassaayansi bamala emyezi mingi oluusi n’emyaka mingi nga banoonyereza ku bintu ebiri mu butonde. Ebiseera ebimu okufuba kwabwe kugwa butaka, naye emirundi egisinga abantu baganyulwa mu ebyo ebiba bizuuliddwa. Lowooza ku byokulabirako bino.\nKampuni emu mu Bulaaya yakola akasengejja nga kasobola okusengejja amazzi ne bwe gaba makyafu gatya, ne kiba nti omuntu ne bw’aganywa tayinza kukwatibwa bulwadde. Obusengejja ng’obwo bukozesebwa mu bifo awaba wagudde obutyabaga gamba nga musisi eyayita mu Haiti mu mwaka gwa 2010.\nMu bwengula waliyo ebyuma ebiyitibwa satellites ebiyamba okuzuula wa wennyini ebintu we biri ku nsi oba mu bwengula, nga bikozesa enkola eyitibwa Global Positioning System (GPS). Enkola eno yategekebwa kukozesebwa magye, naye era eyamba abavuzi b’emmotoka, abavuzi b’ennyonyi, abavuzi b’emmeeri, n’abantu abatambula eŋŋendo empanvu ennyo okumanya we balina okuyita. Tetwandibadde na nkola ya GPS singa bannassaayansi tebaagiyiiya.\nOkozesa essimu ey’omu ngalo, kompyuta, oba Intaneeti? Olaba enkulaakulana eriwo mu by’obujjanjabi? Otera okutambulira mu nnyonyi? Bwe kiba bwe kityo, naawe oli omu ku bantu abaganyulwa mu birungi ebivudde mu ssaayansi. Mu butuufu ssaayansi atuganyudde mu ngeri nnyingi.\nBANNASSAAYANSI BYE BATASOBOLA KUKOLA\nOlw’okuba bannassaayansi baagala okukola ebintu ebirala bingi, beeyongedde okunoonyereza ku ebyo ebiri mu butonde. Bannassaayansi abanoonyereza ku maanyi ga Nukiriya baagala okunoonyereza ku maanyi agali mu kantu akasingayo obutono mu butonde akayitibwa atomu, ate abo abanoonyereza ku bwengula baagala nnyo okumanya emyaka obutonde gye bumaze. Gye bakoma okunoonyereza ku bintu ebiri ewala ennyo era ebitalabika, gye bakoma okulowooza nti singa Katonda ayogerwako mu Bayibuli gy’ali, bandimuzudde.\nBannassaayansi abamu abatutumufu n’abafirosoofo bakkiriziganya n’omuwandiisi omu ayitibwa Amir D. Aczel eyagamba nti, “ssaayansi awakanya nti Katonda gy’ali.” Ng’ekyokulabirako, munnassaayansi omu omututumufu yagamba nti, “olw’okuba tewali bukakafu bulaga nti waliyo Katonda abeesaawo obutonde bwonna, tewali kubuusabuusa nti katonda taliiyo.” Abalala bagamba nti ebikolwa bya Katonda ayogerwako mu Bayibuli bya “bufuusa” oba nti “bukodyo obuzibu okutegeera.” *\nNaye ekibuuzo kiri nti: Bannassaayansi bayize ebikwata ku butonde bwonna balyoke bawunzike nga bwe bagamba? Nedda. Wadde nga waliwo enkulaakulana ya maanyi mu bya ssaayansi, bannassaayansi bagamba nti waliwo ebintu bingi bye batannamanya ne bye batayinza kumanya. Ng’ayogera ku kutegeera obulungi obutonde, munnassaayansi ayitibwa Steven Weinberg yagamba nti: “Tetusobola kutegeera bintu byonna.” Kakensa omu ow’eby’obwengula mu Bungereza ayitibwa Martin Rees yawandiika nti: “Wayinza okubaayo ebintu ng’abantu ne bwe bakola batya tebalibitegeera.” Ekituufu kiri nti ebintu ebisinga obungi mu butonde, ka kabeere katoffaali akasingayo obutono oba obwaguuga bw’obwengula, bannassaayansi tebannabitegeera. Lowooza ku byokulabirako bino:\nBannassaayansi tebategeera mu bujjuvu ngeri obutoffaali obuli mu mubiri gye bukolamu. Ng’ekyokulabirako, engeri obutoffaali gye bukozesaamu amaanyi g’omubiri, engeri gye bukolamu ebiriisa ebyetaagibwa mu mubiri ebiyitibwa proteins, n’engeri gye bweyawulamu temanyiddwa mu bujjuvu.\nAmaanyi agasika ebintu nga gabizza wansi (gravity) ga mugaso gye tuli buli kiseera. Kyokka bannassaayansi tebamanyi ngeri gye gakolamu. Tebamanyidde ddala bulungi engeri amaanyi ago gye gakusika ne gakuzza wansi bw’obuuka oba engeri gye gayambamu omwezi obutawaba kuva mu kkubo lyagwo nga gwetooloola ensi.\nBannassaayansi abanoonyereza ku ngeri ensi gye yakulamu bagamba nti ebyuma byabwe tebisobola kulaba kumpi ebintu 95 ku buli 100 ebiri mu butonde. Olw’okuba ebintu ebyo tebiyinza kulabibwa, era tebiyinza kumanyibwa.\nWaliwo ebintu ebirala bingi ebiwuniikiriza ne bannassaayansi. Lwaki kikulu okumanya ekyo? Omuwandiisi omu omututumufu agamba nti: “Ebintu bye tutamanyi bingi nnyo okusinga ebyo bye tumanyi. Ebyo bannassaayansi bye bakola byandituleetedde kwongera kubinoonyerezaako.”\nN’olwekyo, bw’oba ng’olowooza nti ssaayansi anaatera okudibya Bayibuli kiviireko abantu obutakkiririza mu Katonda, lowooza ku nsonga eno: Bwe kiba nti bannassaayansi abagezi ennyo era abakozesa ebyuma eby’omulembe bategedde kitono nnyo ku butonde, kyandibadde kya magezi okubuusabuusa ebintu bannassaayansi bye bakyalemereddwa okutegeera obulungi? Ekitabo ekiyitibwa Encyclopedia Britannica bwe kiba kiwa ebyafaayo ku kunoonyereza ebiri mu bwengula, kifundikira nga kigamba nti: “Wadde nga kati wayise emyaka nga 4,000 nga bannassaayansi banoonyereza ku biri mu bwengula, ne leero bannassaayansi tebannategeerera ddala ebyo ebiri mu bwengula ng’Abababulooni bwe baali.”\nAbajulirwa ba Yakuwa bakimanyi nti buli muntu alina eddembe okwesalirawo ky’alina okukkiririzaamu. Tufuba nnyo okukolera ku musingi guno oguli mu Bayibuli: “Obutali bukakanyavu bwammwe bweyoleke eri abantu bonna.” (Abafiripi 4:5) Eyo ye nsonga lwaki tukukubiriza okwekenneenya engeri ssaayansi ne Bayibuli gye bikwataganamu.\n^ lup. 9 Abantu abamu tebakkiririza mu Bayibuli olw’enjigiriza z’amadiini ag’obulimba, gamba ng’enjigiriza egamba nti ensi eri mu makkati g’obwengula oba eyo egamba nti ensi yatondebwa mu nnaku mukaaga ez’essaawa 24.—Laba akasanduuko, “ Bayibuli Ekwatagana n’Ebyo Ssaayansi by’Azudde.”\nBayibuli Ekwatagana n’Ebyo Ssaayansi by’Azudde\nBayibuli si kitabo kya ssaayansi. Naye, kirungi bannassaayansi okukimanya nti abawandiisi ba Bayibuli baawandiika ebintu bingi ebikwatagana ne ssaayansi. Lowooza ku byokulabirako bino.\nEmyaka ensi n’obwengula gye bimaze\nBannassaayansi bateebereza nti ensi emaze emyaka obuwumbi nga 4 era nti obwengula bumaze emyaka egiri wakati w’obuwumbi 13 ne 14. Bayibuli teyogera myaka ensi n’obwengula gye bimaze. Tewali Bayibuli w’egambira nti ensi emaze emyaka nkumi na nkumi gyokka. Olunyiriri olusooka mu Bayibuli lugamba nti: “Olubereberye Katonda yatonda eggulu n’ensi.” (Olubereberye 1:1) Ebigambo ebyo biyamba bannassaayansi okunoonyereza ku bintu ebyatondebwa ne basobola okumanya emyaka ensi n’obwengula gye bimaze.\nEnsi yakolebwa, abantu bagibeereko\nOlubereberye essuula esooka ekozesa ekigambo ‘olunaku’ ng’eyogera ku mitendera gy’okutonda ensi esobole okubeerako ebitonde eby’enjawulo. Omuntu kye kitonde ekyasembayo okutondebwa. Bayibuli teyogera buwanvu bwa “nnaku” omukaaga Katonda ze yamala ng’atonda. Mu kifo ky’ekyo, ewa bannassaayansi akakisa okunoonyereza ku buwanvu bw’ennaku ezo. Ekituufu kiri nti “ennaku” omukaaga Katonda ze yamala ng’atonda zaali mpanvu okusinga ennaku ez’essaawa 24.\nEngeri ensi gy’ewaniriddwamu\nBayibuli egamba nti ensi ewanikiddwa “awatali kigiwanirira.” (Yobu 26:7, NW ) Bayibuli tegamba nti ensi ewaniriddwa enjovu ennene eziyimiridde ku nfudu ng’enfumo ezimu ez’edda bwe zigamba. Mu kifo ky’ekyo, Bayibuli ewa bannassaayansi akakisa okunoonyereza ku nsonga eyo. Nga wayiseewo ekiseera, Nicolaus Copernicus ne Johannes Kepler bannyonnyola engeri zisseŋŋendo gye zeetooloolamu enjuba nga zikozesa amaanyi agatalabika. Isaac Newton naye oluvannyuma yalaga engeri amaanyi ago (gravitation) gye gayambamu ebintu okutambula mu bwengula.\nAmagezi agakwata ku by’obuyonjo ne ku kuziyiza endwadde\nEkitabo ky’Eby’Abaleevi kirimu ebiragiro ebyaweebwa Abaisiraeri ku ngeri y’okwewalamu endwadde ezisaasaana amangu nga mw’otwalidde n’okwawula abalwadde okuva ku balamu. Ate era okusinziira ku Ekyamateeka 23:12, 13, Abaisiraeri baalinanga okugenda ebweru w’ensiisira okweyamba oluvannyuma ne baziika obubi bwabwe mu ttaka. Mu myaka 200 egiyise, bannassaayansi n’abasawo mwe bategeeredde nti kikulu nnyo okukolera ku magezi ago.\nEbintu bino ebiri mu Bayibuli byawandiikibwa ebyasa bingi emabega. Abawandiisi abo baasobola batya okuwandiika ebintu ebituufu bwe bityo ng’ate n’abantu abayivu abaaliwo mu kiseera ekyo baali tebabimanyi? Yakuwa eyaluŋŋamya abaawandiika Bayibuli agamba nti: “Kuba eggulu nga bwe lisinga ensi obugulumivu, amakubo gange bwe gasinga bwe gatyo amakubo gammwe, n’ebirowoozo byange ebirowoozo byammwe.”—Isaaya 55:9.\nEngeri Ebiri mu Bayibuli Gye Bikwatagana ne Ssaayansi Ssaayansi ne Bayibuli\nJjuuni 2015 | Ssaayansi Adibizza Bayibuli?\nOMUNAALA GW'OMUKUUMI Jjuuni 2015 | Ssaayansi Adibizza Bayibuli?


Bukedde Online - Muzadde w'omwana eyafiiridde mu muliro ayogge ekibadde ekirooto kyo mwana we\nMuzadde w'omwana eyafiiridde mu muliro ayogge ekibadde ekirooto kyo mwana we\nBoongedde okuzuula obujulizi ku bayokezza ...\nSsendyoowa ne nnyina Nabuuma.\nEBIROOTO by’abaana 10 abaafiiridde mu muliro ogwakutte ekisulo ky’essomero lya St. Benards SS Mannya nabyo byasirikkidde mu muliro, era abazadde buli lwe bajjukira abaana baabwe bye babadde baagala okuba mu biseera eby’omu maaso, ng’amaziga gabayunguka.\nAbakungubazi amaziga gaabayiseemu nga Edward Yiga alombojja ennaku muzukkulu we Emmanuel Kasozi gy’amuleseemu. Yagambye nti gye buvuddeko bazukkulu be nga ne Kasozi kw’ali, baamukyalira era mu mboozi ze baanyuma mwe yababuuliza buli omu ky’asomerera.\nN’agamba nti engeri gy’ali omusomesa wa Katekiisimu, yali asuubira Kasozi okumugamba nti ajja kuweereza mu Klezia nga ye wabula yamuddamu nti ayagala kubeera Yinginiya “Wuuyo agalamidde awo n’obwayingiya bwe bw’atatuuseeko, naye agatujju ago geetaaga kugonnomola mu nnyanja ne gazikirira n’emitima gyago emivundu,” Jjajja Yiga bwe yalomboze ebigambo bino mu nnaku ng’omulambo gwa muzzukulu we gukyali mu kidaala. by’abaana baffe nabyo bisirisse’ Dalausi Bukenya Omubaka Mandera (ku kkono) ng’alambula kaabuyonjo z’eddwaaliro.\nSaliima Nakintu: Abazadde tulina ennaku ku mutima etalojjeka kubanga okwokya amasomero okugenda mu maaso tetumanyi gye kugenda kukoma. Tusaba poliisi ekole okunoonyereza.\nJoseph Matovu: Obuzibu mbussa ku Gavumenti kubanga y’erina okunyweza ebyokwertinda by’eggwanga. Tusaba abakola okunoonyereza bazuule abantu abatuufu abasse abaana bakangavvulwe.\nTabula Nsubuga: Bannaddiini naffe abazadde tuddemu okukuliza abaana mu mpisa ennungi kubanga ebikolwa bino biva ku baana kubeera bamawale nga tebagambibwaako. Poline Nabankema: Nnafe abasomesa ba St. Benard Mannya tetunnamanyira ddala mutemu mutuufu yatwokedde baana.\nTusaba Gavumenti enoonyereze okuzuula ekituufu ekyabaddewo. Abantu bye boogera Annet Nabuuma, maama wa Ssendyoowa nga muserikale wa poliisi akolera e Kamwenge yagambye nti mutabani we abadde yeegomba kubeera muserikale w’amagye era nga tekimuva ku mimwa. “Buli lw’abadde alaba abaserikale nga balina ennyota ku bibegaabega ng’agamba nti njagala kufuuka muserikale nange mbeere ng’abo,” Nabuuma bwe yagambye ng’ali mu maziga.\nMwerekereze mutuuke ku kye mwagala -Ssemujju


Bukedde Online - PETER NYOMBI: Entalo 10 eziyinza okuba nga zaamugobezza mu Gavt.\nPETER NYOMBI: Entalo 10 eziyinza okuba nga zaamugobezza mu Gavt.\nOlunaku lw'abakyala terutegeeza kweweebuula\nKomya okusaasaanya mu bitazza magoba - BMK\nAdded 5th March 2015\nPETER Nyombi eyagobeddwa ku bwassaabawolereza abadde musajja kasobeza. Abadde n’enkaayana (ziyite njawukana) kumpi buli wamu!\nEkifo kye yagobeddwaamu kirambikiddwa mu Konsitityusoni y'eggwanga naye ye akikoze gadibengalye ng’embwa etunda omuzigo!\nObuvunaanyizibwa bwe obukulu bwa kubeera omuwabuzi omukulu owa Gavumenti n'ebitongole byayo mu byamateeka era y'avunaanyizibwa ku kutaputa Konsityusoni ku lwa Gavumenti.\nKuno kw'agatta obuvunaanyizibwa obw'obubaga n'okukakasa kontulakita, n'endagaano zonna eza Gavumenti n'ebiwandiiko eby'amateeka ku lwa Gavumenti. Nyombi ye mubaka wa akiikirira Nakasongola. We baamugobedde ng’abuzaayo emyezi esatu gyokka okukoonola emyaka ena mu kifo kya Ssaabawolereza kye yalondebwamu nga May 27, 2011 ng'adda mu bigere bya Dr. Edward Khidu Makubuya.\nEndooliito n'entalo z'abadde alwanagana ne baminisita banne, abalamuzi, bannamateeka, ab'ebitongole bya Gavumenti, ababaka ba Palamenti ne bannabyabufuzi abalala osanga ze zimugobezza.\nPulezidenti Museveni waamukwatidde ku nkoona, Nyombi abadde nti mbiranye ey'amaanyi ne Kaliisoliiso wa Gavumenti ne baminisita abamu naddala ab'omu Minisitule y'ebyenguudo olwa kontulakita z'ebyenguudo ne pulojeketi ey'okuzimba eggaali ey'omukka.\nAb'ekibiina omwegattira bannamateeka ekya Uganda Law Society (ULS) ne Sipiika wa Palamenti Rebecca Kadaga bo baasanyuse byansusso era Sipiika Kadaga mu kuyozaayoza Ssaabawolereza omupya Fred Ruhindi yagambye nti Pulezidenti yalonze omuntu omutuufu mu kifo ekituufu!\nOBUWUMBI 12 EZA LOOYA TWINOBUSIGYE\nMu October wa 2011, Palamenti yayisa ekiteeso okussaawo akakiiko okubuuliriza ku bigambibwa nti eyali Katikkiro Amama Mbabazi ne baminisita Sam Kutesa ne Hillary Onek baalya enguzi ya buwumbi n'obuwumbi ku kkampuni y'amafuta eya Tullow okugifunira ddiiru ey'okusima amafuta e Bunyoro\nLooya Severino Twinobusingye yadduka mu kkooti n'awakanya Palamenti okussaawo akakiiiko okubuuliriza ku baminisita.\nSsaabawolereza Nyombi yali asuubirwa okuwolereza Palamenti mu kkooti kyokka yeesulirayo gwannagamba okukkakkana ng'omusango Twinobusigye aguwuuse mu December wa 2012.\nEkyasinga okuwuniikiriza Bannayuganda, ze ssente obuwumbi 12 n'obukadde 900, kkooti etaputa Konsitityusoni ze yasalawo nti Gavumenti z'eba eriyirira Twinomusigye olw'okumegga Palamenti. Ofiisi ya Ssaabawolereza wa Gavumenti teyajulira!\nABAALI ABAKOZI BA CMB\nAbaali abakozi b'ekitongole ky'emmwaanyi ekya CMB 264 abaasalwako ku mirimu wakati wa 1991 ne 1998 baludde nga bali mu kkooti gye baatwala Gavumenti nga babanja akasiimo kaabwe ga buwumbi 11.\nNyombi yasooka n'awa Pulezidenti amagezi mu 2011 nti abantu abo basasulwe akakiiko kaabwe kyokka ate ne yeefuula mu 2013 nti ate tebasasula okutuusa ng'omusango gumaze okuwulirwa mu kkooti ejulirwamu.\nKino kyatuusa ababaka b'akakiiko ka Palamenti akavunaanyizibwa ku byamateeka okumukunya mu September wa 2013 nga beebuuza Ssaabawolereza ki awa okuwabula mu byamateeka okutakwatagana?\nNga May 24, 2013, Pulezidenti yalonda Gen. Aronda Nyakayirima nga Minisita w'ensonga ez'omunda.\nWaaliwo ensitaano mu Palamenti ng'ababaka bagamba nti Gen. Aronda tasobola kulya bwaminisita okuggyako ng'asoose okuwummula amagye. Kyokka Nyombi yawandiikira Palamenti ng'awabula ababaka nti tewali kawaayiro mu Konsitityusoni oba mu tteeka lya UPDF kakugira Gen. Aronda kulya bwaminisita n'anokolayo akatundu 113 aka Konsitityusoni nti kawa Pulezidenti obuyinza okulonda baminisita mu bifo by'aba ayagadde.\nOluvannyuma Pulezidenti Museveni yayita ababaka aba NRM nga be basinga obungi ku kakiiko akakakasa abalondeddwa n'abafaalasira okuyisa Aronda era kye baakola. Waliwo looya Eron Kiiza eyatwala omusango mu kkooti mu June wa 2013 ng'awakanya okulondebwa kwa Aronda era omusango gukyali mu kkooti.\nNga August 9, 2013, Pulezidenti yawandikira Sipiika Kadaga ng’amutegeeza bw’agenda okuzza omulamuzi Benjamin Odoki ku bwassaabalamuzi. Kino kyasiikuula emmeeme ab’akakiiko akagaba emirimu mu kitongole ekiramuzi akaali kaasemba abantu abalala basatu mu kifo kino. Odoki yali asussizza emyaka 70.\nNe mu Paalamenti waaliwo okutakkaanya mu kakiiko akakakasa abalondebwa Pulezidenti nti Odoki takyasobola kubeera Ssaabalamuzi.\nKyokka ye Nyombi ensonga yaziraba bulala, n’afunvubira okulaba nti Odoki akakasibwa Palamenti era yawandika ebbaluwa za mirundi ebiri ne birema.\nGye byaggweera, omubaka Gerald Karuhanga yatwala Gavumenti mu kkooti era omusango yagusinga mu August wa 2014, kkooti etaputa Konsityusoni bwe yasalawo nti okulondebwa kwa Odoki kutyoboola Konsitityusoni bwatyo Nyombi n’aba nga yatomeza Pulezidenti.\nMu April wa 2013, ekibiina kya NRM kyagoba ababaka Mohammad Nsereko, Theodore Sekikubo, Wilfred Niwagaba ne Barnabas Tinkasiimire nga balangibwa obwamawale.\nBwe baagobwa mu kibiina, abakulira NRM ne basalawo nti ababaka abana bateekwa n’okufiirwa ebifo byabwe mu Palamenti kyokka Sipiika Kadaga mu May wa 2013 yagaana okubagoba ng’agamba anoonyezza akatundu mu Konsitityusoni mw’asinziira okubagoba nga takalaba.\nNyombi yawandiikira Kadaga ng’amulagira okugoba ababaka abo.\nKadaga gwe yagaana, NRM n’eddukira mu kkooti etaputa Konsitityusoni era Pulezidenti Museveni nga ssentebe wa NRM ne Mbabazi eyali Ssaabawandiisi baawa obujulizi obuwandiike nga beesimye ku kuwabulwa kwa Nyombi.\nMu kkooti Nyombi nga ssaabawolereza wa gavumenti yalina okuwolereza Palamenti kyokka yasalawo okudda ku ludda lwa NRM, ekikolwa ekityoboola Konsitityusoni.\nEmyaka gigenze okwetoola ng’ababaka abana bakyali mu Palamenti oluvannyuma lwa kkooti ey’oku ntikko okusemba basigaleyo!\nLOODI MEEYA LUKWAGO\nMu November wa 2013, Loodi Meeya Erias Lukwago yaggyibwamu obwesigye, kanso eyakubirizibwa Minisita wa Kampala Frank Tumwebaze.\nWabula nga kanso tennatuula, omulamuzi wa Kkooti enkulu Yasin Nyanzi yali amaze okuwa ekiragiro ekiyimiriza Tumwebaze okutuuza kanso era ekiragiro kyali kiweereddwaako Nyombi nga Ssaabawolereza wa Gavumenti wabula n’akiziimula.\nNga Lukwago agobeddwa mu ofiisi, bannamateeka be beekubira enduulu mu kkooti ne bawangula nga nga March 28, 2014, omulamuzi Lydia Mugambe bwe yalagira Lukwago adde mu ofiisi.\nWabula Nyombi yamutyobola bwe yategeeza nti, “ Bwe ng’amba nti abalamuzi basiru nnyinza okutegeerwa obubi naye ebikolwa by’abalamuzi abamu bindeese okulowooza bwentyo!”\nGAVUMENTI NE MMENGO\nMu December wa 2014, Nyombi yategeeza nga Gavumenti bwe yali eyimirizza ku ntegeka z’okuddizza Mmengo ebyapa by’ettaka n’ebintu bya Buganda ebirala.\nNyombi yategeezezza nti Mmengo yali ekaluubirizza enteeseganya, ebbaluwa ze bagiwandiikira teziddibwamu ne mu nteeseganya mwe bayitibwa tebalinnyayo.\nAb’e Mmengo baagamba nti ekyabatabula ne Nyombi y’engeri ey’ekifuulannenge gye yali ataputa endagaano ya Mmengo ne Pulezidenti wamu n’amateeka era bo kwe kumwesonyiwa.\nOLUGUUDO LW’E KATOSI\nBwe kyategeerekeka mu September wa 2014 nti abafere baali bafeze Gavumenti obuwumbi 24 mu ddiiru y’okukola oluguudo lw’e Mukono-Kyetume-Katosi-Nyenga olwa kiromita 74, kaweefube eyakolebwa ebitongole bya Gavumenti okuli Poliisi, Minisitule y’ebyenguudo, UNRA n’ebirala okulaba nti embeera etereezebwa n’abafere babasesemya ssente.\nNyombi yawabula Pulezidenti ne Minisitule y’ebyenguudo nti kkampuni ya CICO teteekeddwa kufiirwa kontulakita kubanga ensobi ezaakolebwa EUTAW si zaabwe wabula ku luno tebaamuwuliriza.\nNyombi we bamukwatidde ku nkoona ng’ali ku mbiranye ne Minisita w’ebyenguudo John Byabagambi n’abakungu ba Minisitule olwa pulojekiti ey’okuzimba oluguudo olw’eggaali ey’omukka .\nEntabwe yava ku kkampuni bbiri eza China; China Civil Engineering Construction Corporation (CCECC) ne China Harbour Engineering Company (CHEC) okubbinkanira kontulakita eno.\nAbantu 150 batemuddwa mu mwaka gumu!\nEkiwendo ky''okukuba obutayimbwa kizeemu; n''abakazi babukuba


Bukedde Online - Eddiini gye watusigamu etuyambye okuba obumu\nEddiini gye watusigamu etuyambye okuba obumu\nEnsigo y'okukola gye watusigamu ejja kututwala...\nJjajja otukoze bulungi okutulekera omusingi...\nKU myaka 97 jjajja, Omumbejja Eseza Mabejo watuva ku maaso n’otuleka mu kiyongobero. Wali mpagi luwaga mu bulamu bwaffe. Obuvunaanyizibwa tewabukomyanga ku baana bo okuli Paul Karungi ne Ruth Najjemba wabula naffe abazzukulu nga tukutwala nga maama ate taata mu bulamu bwaffe.\nNkujjukirako okukulembeza omuntu okubeera n'empisa era nga bazadde baffe obeera okibajjukiza okutukuliza mu mpisa nga balina okufaayo ku nnyambala yaffe, ku njogera ne nneeyisa yaffe awaka, ku kyalo ne ku ssomero. Kino kituyambye okubeera abantu abeegombebwa abalala.\nWatukuliza mu ddiini era nga tukulabirako bingi naddala mu buweereza bwo mu kkanisa ya St.Stephen‘s Lwadda. Watukuutira okunywerera ku ddiini zaffe era tuli bamalirivu obutawankawanka. Nzijukira buli kiseera okutukuutira obutanoonya byamagero mu makanisa agatali ku musingi gwa ddiini.\nWatugambanga nti, ebyamagero Katonda y’abigaba. Jjajja kino kituyambye okuyimusa enzikiriza yaffe nga famire. Watukuutiranga okukulembeza eddiini mu buli kye tukola omuli obutasiba busungu ku mutima n'okwagalananga era kino kituyamba okubeera obumu.\nWatuyigiriza okukola era mmanyi omusingi ogwo mugumu mu ffe. Tukusubwa ng’abazzukulu bo Jjajja twali tukutwala nga muzira waffe mu famire. Omwoyo gwo Mukama agulamuze kisa jjajja Muzzukulu wo , William Kirumira ku lwa famire


Bukedde Online - Abaddugavu mu Amerika bakaaye ne bakuba abapoliisi 11\nAbaddugavu mu Amerika bakaaye ne bakuba abapoliisi 11\nTrump acacanca olwa Bungerera okuva mu mukago...\nEbizuuliddwa ku Muddugavu eyasse abapoliisi...\nEMBEERA etabuse mu Amerika, Abaddugavu ababadde beekalakaasa olwa poliisi okutemula bannaabwe basatu, bwe beekyaye ne basindirira boofiisa 11 (ba poliisi) amasasi, bataano ne bafa ate abalala mukaaga ne bafuna ebisago eby’amaanyi.\nAbamu ku Baddugavu abaakwatiddwa nga bateekebwa ku mpingu\nEnsasagge eno ebaddewo mu kiro ekyakeesezza eggulo (Lwakutaano), yeewanisizza Pulezidenti Barack Obama emitima naddala ng’okulonda kwa Pulezidenti kubuzaayo emyezi ena.\nObama bimusobedde n’alangira poliisi okuba ennafu ng’ekola ku nsonga z’Abaddugavu ate nnaggagga Donald Trump, ali ku tikiti ya Republican, ayagala okumusikira ku Bwapulezidenti n’amuvumirira nti kano kabonero akooleka nti ekibiina kye (DP) kikoowu kisaana kuva mu buyinza.\nKu ssaawa 2:45 ez’ekiro ky’Olwokuna, Abaddugavu babiri okuva mu bbiina ly’abantu abaabadde beekalakaasa mu kibuga Dallas eky’essaza ly’e Texas, baasindiridde boofiisa 11 aba poliisi amasasi, 5 ne bafiirawo, 3 bali mu mbeera mbi nnyo ate abalala 3 baafunye ebisago ebitonotono.\nKino kyaddiridde Abaddugavu babiri, Alton Sterling ne Philando Castile okusangibwa nga battiddwa mu Dallas ekyatuusizza abantu okwekalakaasa n’ebimu ku bipande nga bisoma,“Muwanike emikono, Mukomye okututugumbula…!” n’ebirala.\nPoliisi yakutte abantu babiri abateeberezebwa okwenyigira mu ttemu lino nga bano baabadde mu mmotoka Benz enzirugavu eyasimbudde ku sipiidi amangu ddala nga boofiisa baakakubwa amasasi. Omusajja omulala, Misty McBride eyabadde akaalakaala n’emmundu mu kibuga Dallas naye poliisi yamukutte n’agitegeeza nti, “Ekyo kikyali kituuza, olutalo lutandika butandisi.”\nAbamu ku Bazungu nabo beegasse ku Baddugavu okwekalakaasa.\nPOLIISI ERAZE OKUTYA:\nAkulira poliisi y’e Dallas, David Brown yagambye nti obutemu obwakoleddwa si bwa bulijjo kuba bwategekeddwa mu ngeri ey’ekikugu era nga waliwo n’okutya nti wandibaawo bbomu ezaategeddwa mu bifo ebimu mu Amerika.\n“Ku bye twakazuula ku butemu buno, ebintu tebisaana kusaagirwamu,” Brown bwe yategeezezza abaamawulire n’agamba nti eby’Abaddugavu abaatemuddwa byandiba nga byayambye buyambi bantu kwekwekamu naye ng’obuzigu bwali bwategekebwa dda,” bwe yagasseeko\nKu biraga nti obutemu si bwa bulijjo, Brown yamenye eky’obuvumu abantu ababiri bwe baalaze okuva mu beekalakaasi ne basindirira boofiisa be amasasi ate ng’omu baagamukubye agezaako kukwata omu ku Baddugavu. Yayongeddeko abasse boofiisa baabadde n’obukooti obutayitamu masasi ekiraga nti beetegekera olulumba.\nYagambye nti abaakwatiddwa tebaalaze kunyolwa kwonna bwe baagambye nti, “Enkomerero etuuse. Mulowooza mujja kututta mutumalewo naye bbomu zaategebwa dda yonna gye muyitira, mu bizimbe, ggalagi n’awalala.”\nMike Rawlings, Meeya w’e Dallas nga munyiikaavu, yagambye nti, “Eyatwalula esiridde. Eno y’encukwe ekyasinze okuba ey’amaanyi mu Dallas.”\nObutambi bwa vidiyo obwakwatiddwa kkamera z’omu Dallas bulaga ng’abasse boofiisa baabadde mu bukooti obutayitamu masasi era ofiisa omu eyeesigamye empagi n’agezaako okubaddiza amasasi, yakubiddwa amasasi mu mugongo n’akalirawo. Obutambi era bulaga ng’abasajja bano baabadde baagala kulumya oba okutta boofiisa abasingawo.\nWaliwo n’omusajja eyabadde mu mmotoka akatambi gwe kalaga nga boofiisa bamuyimiriza ku mudumu gw’emmundu. Ono oluvannyuma yagitegeezezza nti yabadde atambula gage teyabadde mu beekalakaasa.\nAbantu abawakanya okuttibwa kw’Abaddugavu.\nOBAMA ANENYEZZA POLIISI:\nPulezidenti Obama nga yenna muwooteevu, yagambye nti ensonga eno si ya Baddugavu bokka wabula ya Bamerika bonna n’asaba poliisi okuyisa bannansi bonna ekyenkanyi. “Ettemu ly’amasasi ery’enfunda eziwerako lye tulabye tuleme kulifuula lya Baddugavu bokka. Likwata ku Amerika yonna ate mujjukire obusambattuko bungi bukulembeddwa ebintu nga bino,” Obama bwe yategeezezza.\n“Abantu batuuse ku mbeera eyeebuuza nti tukoze tutya okufuna obwenkanya? Poliisi ngiwa ekitiibwa naye ebintu ebimu ebikutte kasoobo ne kireetera abantu abamu okwekyawa. Enkyukakyuka eruddewo ate nga bo abantu bagyagalirawo,” bwe yagasseeko.\nGAV’T YA OBAMA NKOOWU – TRUMP\nAvuganya ku Bwapulezidenti bw’Amerika, nnaggagga Donald Trump yalumbye Obama nti mukoowu ne gavumenti ye nga tekyasobola kukuuma bulamu bwa bannansi b’Amerika. Yagambye nti ye yekka asobola okumalawo obuvuyo buno kuba ategeera bulungi entandikwa n’eddagala lyabwo.\nMark Zuckerberg, nnannyini mukutu gwa facebook yagambye nti kyakusaalirwa kungi okw’Abaddugavu abattiddwa e Dallas n’anenya poliisi obutakwata bulungi nsonga.\nOmuyimbi Beyonce naye yasaasidde ennyo abehhanda z’Abaddugavu abattiddwa poliisi ku Lwokusatu.


Emboozi | Dembe FM 90.4 - Part 3\nAmize agaleeta amaanyi g’ekisajja akanuse\nOmusajja amize amakerenda agaleeta amanyi g’ekisajja amaze ennaku ttaano ng’agaludde Ono amakerenda nno agamize akyalidde mukwano wakati mu lwali n’okuwakana nti amakerenda tegakola Omusajja yafuniddewo kamunguluze n’alwaala era bw’atyo n’atandika okukuba enduulu. Bya mu Amerika\nDduyiro atuusa ku ntikko- basawo\nAbakugu mu byobulamu bakizudde ku buli bantu kkumi abakola dduyiro, omu atuuka ku ntikko. Omusawo omukugu mu bya dduyiro Dr Debby agambye nti kisinga kubaawo ssinga omuntu akola dduyiro alimu okuwanika amagulu. Gwe akola duyiro twetaaga bujulizi.\nBeyanika ku musana okukogga\nMu ggwanga lya Hong Kong, abakyala bakeera kwekalirira ku musana okusobola okusala amasavu n’obuzito. Bano nno omusana bagutunulamu butereevu nti gubayambe okusala obuzito Abakugu balabudde dda nti bano boolese okufa amaaso ssinga tebakikomya\nYiino enjiibwa ekukusa enjaga\nWaliwo enjiibwa ekwatiddwa ng’eyingiza enjaga mu kkomera mu ggwanga lya Costa Rica . Enjiibwa eno ebadde esibiddwaako enjaga mu kisawo ng’erimu gulamuzi 14 Eno esaliddwa ekibonerezo kyakusibwa ennaku 40.\nOmukazi yerabidde omwana we olw’akaboozi\nWaliwo omukyala kasobeza eyerabidde omwana we ow’emyezi esatu n’afa ng’obuzibu bwonna kaboozi Omukyala ono abadde asitudde omwana ng’amutwala mu ddwaliro omusajja amusigudde n’amulesaawo omwana amusanze ku siteegi webalindira baasi. Ono aleseewo omwana n’agenda n’omusajja ono mu nju ye okumala essaawa mwenda era agenze okudda nga […]


Bukedde Online - Abaagala pamiti bamaze wiiki nga bazisimbira ennyiriri\nSuzuki Alto: Kati y'emmotoka esinga okuke...\nWIIKI eno baddereeva babadde batambula matumbibudde okugenda ku kitebe kya Face Technologies e Kyambogo okufuna pamiti empya ng’ebisale byazo tebinnalinnya nga July 1.\nEnnyiriri ezaasimbiddwa okufuna pamiti.\nOmujjuzo tegukomye Kyambogo mu Kampala mwokka wabula guzingidddemu n'amatabi ga kkampuni eno amalala omuli e Fort Portal, Mbarara, Mbale n’e Gulu.\nKino kyawalirizza kkampuni eno okuggalawo ssaawa 4:00 ez'ekiro buli lunaku! Omukungu mu kitongole kino ataayagadde kumwatuukiriza yagambye nti ku Mmande lwokka aba Face Technologies baakoze ku pamiti 2,600 okuva ku pamiti 500 ze babadde bakolako buli lunaku mu nnaku eza bulijjo.\nOmujjuzo ku ofiisi zaabwe gwabawalirizza n’okufuna ambyulensi ey'okutwala abayinza okuzirika nga bali mu nnyiriri, baatandise okugaba amazzi ku bwereere n’okukozesa empuliziganya ey’obuzindaalo.\nKino kiddiridde Gavumenti okulangirira okwongezebwa kw'ebisale bya pamiti mu bajeti y’omwaka 2016/2017 okuva nga July 1.\nPamiti ey'emyaka esatu , ssente za URA zaalinyisibwa okuva mu 66,000/- okutuuka ku 150,000/- ate okuzizza obuggya ne ziva ku 56,000/- okudda ku 130,000/-.\nGavumenti yassaawo pamiti ey'emyaka etaano etebaddeewo n'egissa ku 250,000/- ate okugizza obuggya n’egissa ku 200,000/-.\nWinstone Katushabe, omuwandiisi w'ekitongole ekivunanyizibwa ku bidduka ne pamiti ekya Transport Licensing Board (TLB) yagambye nti balinze kiwandiiko okuva mu minisitule y'ebyensimbi ekikasa ssente entuufu ezigenda okusasulibwa ku pamiti nti bo bakyatunuulira ezo enkadde ezikyagenda mu maaso.\n'Mutaase ettaka ly'Ekkanisa'\nBamaze emyaka 25 tebalina mwana ne bazaala abalongo\nPoliisi ekutte abaferera ewa Paasita Bugembe


Bukedde Online - Bakomando ba Amerika balojja engeri gye baasimattuse mizayiro za Iran\nBakomando ba Amerika balojja engeri gye baasimattuse mizayiro za Iran\nEngeri bakayungirizi gye beegiriisa mu kulya eza paasipooti\nAbanene mu kibiina kyaffe mukomye okujeeme...\nBAKOMANDO ba Amerika balojja engeri y’ekyewuunyo gye baasimattuse mizayiro za Iran mu bulumbaganyi obwakoleddwa ku nkambi zaabwe mu Iraq nga Iran yeesasuza olw’okuttibwa kwa munnamagye waayo Genero Qassem Soleimani.\nBakomando ba Amerika nga beetegereza ekimu ku bifo ebyakubiddwa mizayiro za Iran.\nBAKOMANDO ba Amerika balojja engeri y'ekyewuunyo gye baasimattuse mizayiro za Iran mu bulumbaganyi obwakoleddwa ku nkambi zaabwe mu Iraq nga Iran yeesasuza olw'okuttibwa kwa munnamagye waayo Genero Qassem Soleimani.\nAmagye ga Iran ag'omu bbanga nga gakolera ku biragiro by'omukambwe waayo, Ayatollah Ali Khamenei gaakoze ennumba ez'omutawaana za mirundi ebiri ku nfo za Amerika mu Iraq ne zikubwako mizayiro n'ebikompola ebyazirese nga ziwomoggoddwa.\nObulumbaganyi obwasoose bwakoleddwa mu kiro ekyakeesa Olwokusatu oluwedde ku nkambi za Amerika bbiri; ey'e Ain al-Asad mu ssaza ly'e Anbar n'etterekero ly'ebyokulwanyisa erisangibwa mu kitundu ky'e Erbil. Enfo zombi zaakubiddwako mizayiro 22.\nAmerika yabadde ekyalowooza nti Iran ekkakkanye, ate mu kiro ekya Ssande, ebikompola munaana eby'ekika kya katyusha enkola ya Russia ne bikubwa ku nkambi\ny'amagye ga Amerika eyitibwa Balad Joint airbase, eyeesudde mayiro 50 mu bukiikakkono bw'ekibuga Baghdad.\nEnnumba za Iran nga zaakabaawo,Pulezidenti Trump yasoose kwekaza nti bumizayiro\nbwabwe tebulina kye bwakoze era obumu n'okwabika tebwayabise.\nNoolwekyo Iran yamaze biseera.\nWabula ebifaananyi eby'enkambi Ain al-Asad, emu ku zaakubiddwa mizayiro za\nIran ebyafulumiziddwa biraga agawonko aganene agaasimiddwa mu nkambi eyo n'ebizimbe ebyayokeddwa omuliro n'okusaanyizibwawo.\nBakomando ba Amerika abaasangiddwa mu nkambi mu kiseera mizayiro we zaakubiddwa baategeezezza nti Katonda yababisseeko obusubi okuba nti bakyali balamu.\nLieutenant Colonel Staci Coleman atwala enkambi y'e Al-Asad yategeezezza nti abajaasi ba 1,500 be baasangiddwa mu nfo eyo kyokka beewunya nti tekuli n'omu yattiddwa mizayiro okuggyako munnaabwe omu eyafunyeemu okwekanga mu mutima olw'omusinde gwa mizayiro.\nColeman yagambye nti essaawa zaabadde mu 4 ez'ekiro ekyakeesezza Olwokusatu, obudde ne budda ku bunnaabwo, mizayiro ne zitandika okuyiika wabula ekyabayambye obutatuusibwako buzibu, baabadde bafunye okulabulwa okuva mu bakama baabwe mu Amerika era bonna baabadde mu mpuku wansi mu ttaka.\nOmukutu gw'amawulire ogwa AFP gwategeezezza nti amagye ga Amerika galina okwebaza Katikkiro wa Iraq, Adil Abdul-Mahdi al-Muntafiki kubanga ye yatemezza\nku Amerika ku bulumbaganyi buno nga tebunnabaawo.\nMunnamagye Lt. Col. Antoinette Chase yategeezezza nti bwe baabatemezzaako nti Iran etegeka okubalumba, abajaasi bonna ne bayingira empuku era eyo gye baasuze ekiro kyonna.\nKyokka omusinde gwa mizayiro za Iran gwayuguumizza ettaka n'empuku zaabwe mwe beekukumye ne ziggyamu enjatika.\nMu nkambi ya Al-Asad, Iraq yakubamu mizayiro 17 era zaawomoggola agannya mu nkambi wamu n'okukoleeza omuliro ebimu ku busulo by'abajaasi n'okusaanyawo ezimu ku mmotoka ne konteyini ezeebikozesebwa.\nStaff Sergeant Armando Martinez yategeezezza nti bwe baafuna okulabulwa, ne basengula ebimu ku bintu ebyomugaso omuli n'ennyonnyi nnamunkanga musanvu.\nYagambye nti mizayiro za Iran zaasanyizzaawo ebiyumba ebinene bibiri omusimba\nennyonnyi wamu ne sitoowa ez'ebyuuma.\nOmuntu w'abantu: Munnamawulire era 'pulezidenti' woolugambo ayogera gyenvudde we\nAmerika ne Iran ziggyeeyo eby'okulwanyisa zeegere eryanyi!